2014D0256 — EL — 08.05.2014 — 000.002

Το έγγραφο αυτό συνιστά βοήθημα τεκμηρίωσης και δεν δεσμεύει τα κοινοτικά όργανα

►B ΑΠΌΦΑΣΗ ΤΗΣ ΕΠΙΤΡΟΠΉΣ της 2ας Μαΐου 2014 σχετικά με τον καθορισμό οικολογικών κριτηρίων απονομής του οικολογικού σήματος της EE για μεταποιημένα προϊόντα χαρτιού [κοινοποιηθείσα υπό τον αριθμό C(2014) 2774] (Κείμενο που παρουσιάζει ενδιαφέρον για τον ΕΟΧ) (2014/256/EE) (ΕΕ L 135 της 8.5.2014, σ. 24)





Διορθώνεται από:









▼B

ΑΠΌΦΑΣΗ ΤΗΣ ΕΠΙΤΡΟΠΉΣ

της 2ας Μαΐου 2014

σχετικά με τον καθορισμό οικολογικών κριτηρίων απονομής του οικολογικού σήματος της EE για μεταποιημένα προϊόντα χαρτιού

[κοινοποιηθείσα υπό τον αριθμό C(2014) 2774]

(Κείμενο που παρουσιάζει ενδιαφέρον για τον ΕΟΧ)

(2014/256/EE)







Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 66/2010 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με το οικολογικό σήμα της ΕΕ (EU Ecolabel) ( 1 ), και ιδίως το άρθρο 8 παράγραφος 2, Έπειτα από διαβούλευση με το Συμβούλιο Οικολογικής Σήμανσης της Ευρωπαϊκής Ένωσης, Εκτιμώντας τα ακόλουθα: (1) Βάσει του κανονισμού (ΕΚ) αριθ. 66/2010, το οικολογικό σήμα της ΕΕ μπορεί να απονέμεται για προϊόντα που έχουν μειωμένες περιβαλλοντικές επιπτώσεις σε όλη τη διάρκεια του κύκλου ζωής τους. (2) Ο κανονισμός (ΕΚ) αριθ. 66/2010 προβλέπει ότι καθορίζονται εξειδικευμένα κριτήρια απονομής του οικολογικού σήματος της ΕΕ ανά κατηγορία προϊόντων. (3) Δεδομένου ότι τα προϊόντα με τις βέλτιστες περιβαλλοντικές επιδόσεις θα πρέπει να παράγονται με μειωμένη απόρριψη τοξικών ουσιών ή ουσιών που προκαλούν ευτροφισμό στα ύδατα και με περιορισμό των ζημιών ή των κινδύνων για το περιβάλλον που συνδέονται με τη χρήση ενέργειας (υπερθέρμανση του πλανήτη, οξίνιση, καταστροφή του όζοντος, εξάντληση μη ανανεώσιμων πόρων), καθώς και των ζημιών ή των κινδύνων για το περιβάλλον που συνδέονται με τη χρήση επικίνδυνων χημικών ουσιών, είναι σκόπιμο να καθοριστούν κριτήρια απονομής του οικολογικού σήματος της ΕΕ για την κατηγορία προϊόντων «μεταποιημένα προϊόντα χαρτιού». (4) Λαμβανομένου υπόψη του κύκλου της καινοτομίας στην περίπτωση της συγκεκριμένης κατηγορίας προϊόντων, τα αναθεωρημένα κριτήρια, καθώς και οι σχετικές απαιτήσεις εκτίμησης και εξακρίβωσης, θα πρέπει να ισχύουν επί τρία έτη από την ημερομηνία έκδοσης της παρούσας απόφασης. (5) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 16 του κανονισμού (ΕΚ) αριθ. 66/2010, Εκτιμώντας τα ακόλουθα: ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:







Άρθρο 1

1. Η κατηγορία προϊόντων «μεταποιημένα προϊόντα χαρτιού» περιλαμβάνει τα ακόλουθα προϊόντα:

α) φακέλους και χάρτινες σακούλες αγορών, που αποτελούνται σε ποσοστό τουλάχιστον 90 % από χαρτί, χαρτόνι ή χάρτινα υποστρώματα·

β) χαρτικά, που αποτελούνται σε ποσοστό τουλάχιστον 70 % από χαρτί, χαρτόνι ή χάρτινα υποστρώματα, εξαιρουμένων των υποκατηγοριών «κρεμαστοί φάκελοι αρχείου» και «φάκελοι αρχείου με μεταλλικά ελάσματα».

Στην περίπτωση που αναφέρεται στο στοιχείο β), η κατά βάρος αναλογία του πλαστικού συστατικού στοιχείου δεν μπορεί να υπερβαίνει το 10 %, με εξαίρεση τα ντοσιέ/κλασέρ με κρίκους, τα τετράδια, τα σημειωματάρια, τα προσωπικά ημερολόγια και τα ντοσιέ/κλασέρ με μηχανισμό μοχλού, στα οποία δεν μπορεί να υπερβαίνει το 13 %. Παράλληλα, το βάρος του μεταλλικού συστατικού στοιχείου δεν μπορεί να υπερβαίνει τα 30 g ανά προϊόν, με εξαίρεση τους κρεμαστούς φακέλους αρχείου, τους φακέλους αρχείου με μεταλλικά ελάσματα και τα ντοσιέ/κλασέρ με κρίκους, στα οποία μπορεί να φθάνει έως τα 50 g, και τα ντοσιέ/κλασέρ με μηχανισμό μοχλού, στα οποία μπορεί να φθάνει έως τα 120 g.

2. Η κατηγορία προϊόντων «μεταποιημένα προϊόντα χαρτιού» δεν περιλαμβάνει τα ακόλουθα προϊόντα:

α) τα έντυπα που καλύπτονται από το οικολογικό σήμα της ΕΕ, όπως ορίζει η απόφαση 2012/481/ΕΕ της Επιτροπής ( 2 )·

β) τα προϊόντα συσκευασίας (με εξαίρεση τις χάρτινες σακούλες αγορών).

Άρθρο 2

Για τους σκοπούς της παρούσας απόφασης, ισχύουν οι ακόλουθοι ορισμοί:

1) «υπόστρωμα από χαρτόνι»: κάθε είδους χαρτόνι, χωρίς εκτύπωση ούτε μετατροπή, με βασικό βάρος μεγαλύτερο από 400 g/m2·

2) «αναλώσιμα»: χημικά προϊόντα που χρησιμοποιούνται σε διεργασίες εκτύπωσης, επίχρισης και τελικής επεξεργασίας (φινίρισμα) και μπορούν να καταναλωθούν, να καταστραφούν, να διασκορπιστούν, να ελαττωθούν ή να εξαντληθούν·

3) «μεταποιημένα προϊόντα χαρτιού»: χαρτί, χαρτόνι ή χάρτινα υποστρώματα, με ή χωρίς εκτύπωση, που χρησιμοποιούνται γενικά για την προστασία, τον χειρισμό ή τη φύλαξη στοιχείων και/ή σημειώσεων, για τα οποία η διεργασία μετατροπής αποτελεί ουσιώδες μέρος της διεργασίας παραγωγής και τα οποία περιλαμβάνουν τρεις βασικές κατηγορίες προϊόντων: τους φακέλους, τις χάρτινες σακούλες αγορών και τα χαρτικά·

4) στα «χαρτικά» περιλαμβάνονται οι φάκελοι αρχείου, τα ντοσιέ/κλασέρ, τα σημειωματάρια, τα μπλοκ σημειώσεων, τα τετράδια, τα τετράδια/σημειωματάρια σπιράλ, τα ημερολόγια με εξώφυλλο, τα προσωπικά ημερολόγια και τα φέιγ-βολάν·

5) «διεργασία μετατροπής»: διεργασία με την οποία ένα υλικό μεταποιείται σε προϊόν τροποποιημένου χαρτιού. Η διεργασία αυτή μπορεί να περιλαμβάνει διεργασία εκτύπωσης (εργασίες προεκτύπωσης, εκτύπωσης και μετεκτύπωσης)·

6) «αλογονούχος οργανικός διαλύτης»: οργανικός διαλύτης του οποίου κάθε μόριο περιέχει ένα τουλάχιστον άτομο βρωμίου, χλωρίου, φθορίου ή ιωδίου·

7) «άλλα συστατικά πλην του χαρτιού»: όλα τα μέρη προϊόντος μετατροπής χαρτιού που δεν αποτελούνται από χαρτί, χαρτόνι ή χάρτινα υποστρώματα·

8) «συσκευασία»: όλα τα προϊόντα που κατασκευάζονται από κάθε είδους υλικό και προορίζονται να χρησιμοποιηθούν για τη συγκράτηση, την προστασία, τη διακίνηση, την παράδοση και την παρουσίαση εμπορευμάτων — από πρώτες ύλες μέχρι μεταποιημένα προϊόντα και σε όλα τα στάδια, από τον παραγωγό μέχρι τον χρήστη ή καταναλωτή·

9) «χάρτινες σακούλες αγορών»: προϊόντα που έχουν ως βάση το χαρτί και χρησιμοποιούνται για τον χειρισμό/τη μεταφορά εμπορευμάτων·

10) «ανακύκλωση»: κάθε εργασία ανάκτησης με την οποία απορρίμματα μεταποιούνται εκ νέου σε προϊόντα, υλικά ή ουσίες, είτε για τον ίδιο με τον αρχικό ή για άλλον σκοπό, με εξαίρεση την ανάκτηση ενέργειας και την εκ νέου μεταποίηση σε υλικά που πρόκειται να χρησιμοποιηθούν ως καύσιμα ή σε εργασίες επιχωμάτωσης·

11) «ανακυκλωμένες ίνες»: ίνες που έχουν απομακρυνθεί από τη ροή των αποβλήτων κατά τη διάρκεια παραγωγικής διεργασίας ή έχουν δημιουργηθεί από τους τελικούς χρήστες του προϊόντος και δεν μπορούν πλέον να χρησιμοποιηθούν για τον σκοπό για τον οποίο προορίζονται· εξαιρείται η επαναχρησιμοποίηση υλικών που προέρχονται από διεργασίες και επιδέχονται ποιοτική αποκατάσταση στο πλαίσιο της διεργασίας παραγωγής τους (αποκόμματα χαρτοποιίας — από ίδια παραγωγή ή από αγορά)·

12) «φάκελοι αρχείου»: πτυσσόμενες θήκες ή καλύμματα για ασύνδετα φύλλα χαρτιού, όπως κρεμαστοί φάκελοι αρχείου, σελιδοδείκτες και διαχωριστικά, καθώς και χαρτοφυλάκια, φάκελοι αρχείου με αυτιά και φάκελοι αρχείου χωρίς αυτιά·

13) «ντοσιέ/κλασέρ»: προϊόντα που έχουν ως βάση το χαρτί και αποτελούνται από ένα κάλυμμα, κατασκευασμένο συνήθως από χαρτόνι, και από κρίκους για τη συγκράτηση ασύνδετων φύλλων χαρτιού, όπως τα ντοσιέ/κλασέρ με κρίκους και τα ντοσιέ/κλασέρ με μηχανισμό μοχλού·

14) «πτητικές οργανικές ενώσεις» (VOC): όλες οι οργανικές ενώσεις, καθώς και το κλάσμα κρεωζότου, που παρουσιάζουν τάση ατμών 0,01 kPa ή μεγαλύτερη σε θερμοκρασία 293,15 Κ ή ανάλογη πτητικότητα στις συγκεκριμένες συνθήκες χρήσης·

15) «μέσα έκπλυσης»: χημικές ουσίες που χρησιμοποιούνται για την έκπλυση των τυπογραφικών στοιχείων και των πιεστηρίων, με σκοπό την αφαίρεση τυπογραφικών μελανών, χαρτόσκονης και ομοειδών προϊόντων· καθαριστικά προϊόντα για μηχανές φινιρίσματος και εκτυπωτικές· διαλυτικά τυπογραφικών μελανών που χρησιμοποιούνται για την αφαίρεση αποξηραμένων τυπογραφικών μελανών·

16) «απορρίμματα χαρτιού»: χαρτί που δημιουργείται κατά την παραγωγή τελικών προϊόντων μετατροπής χαρτιού και δεν αποτελεί μέρος των προϊόντων αυτών.

Άρθρο 3

Προκειμένου να απονεμηθεί το οικολογικό σήμα της ΕΕ για είδος προϊόντος μετατροπής χαρτιού δυνάμει του κανονισμού (ΕΚ) αριθ. 66/2010, πρέπει αυτό να ανήκει στην κατηγορία προϊόντων «μεταποιημένα προϊόντα χαρτιού», όπως ορίζεται στο άρθρο 1 της παρούσας απόφασης, και να πληροί τα κριτήρια, καθώς και τις σχετικές απαιτήσεις εκτίμησης και εξακρίβωσης, που παρατίθενται στο παράρτημα.

Άρθρο 4

Τα κριτήρια για την κατηγορία προϊόντων «μεταποιημένα προϊόντα χαρτιού», καθώς και οι σχετικές απαιτήσεις εκτίμησης και εξακρίβωσης, ισχύουν επί τρία έτη από την ημερομηνία έκδοσης της παρούσας απόφασης.

Άρθρο 5

Για διοικητικούς σκοπούς, στην κατηγορία προϊόντων «προϊόντα τροποποιημένου χαρτιού» αποδίδεται ο κωδικός αριθμός «046».

Άρθρο 6

Η παρούσα απόφαση απευθύνεται στα κράτη μέλη.









ΠΑΡΑΡΤΗΜΑ

ΠΛΑΙΣΙΟ

Στόχοι των κριτηρίων

Τα κριτήρια απονομής του οικολογικού σήματος αντικατοπτρίζουν τα προϊόντα με τις βέλτιστες περιβαλλοντικές επιδόσεις μεταξύ εκείνων που κυκλοφορούν στην αγορά των μεταποιημένων προϊόντων χαρτιού. Μολονότι η χρήση χημικών προϊόντων και η ελευθέρωση ρύπων αποτελούν μέρος της παραγωγικής διεργασίας, ένα προϊόν που φέρει το οικολογικό σήμα της ΕΕ εγγυάται στον καταναλωτή ότι η χρήση των ουσιών αυτών έχει περιοριστεί στο μέτρο του τεχνικά εφικτού, χωρίς να θίγεται η καταλληλότητα του τελικού προϊόντος προς χρήση. Η χρήση επικίνδυνων ουσιών αποκλείεται, εφόσον είναι δυνατόν. Παρεκκλίσεις εγκρίνονται μόνον όταν δεν υπάρχουν στην αγορά βιώσιμες εναλλακτικές λύσεις και, στην περίπτωση αυτή, επιτρέπονται μόνον ελάχιστες συγκεντρώσεις επικίνδυνων ουσιών.

ΚΡΙΤΗΡΙΑ

Κριτήρια απονομής του οικολογικού σήματος της ΕΕ για μεταποιημένα προϊόντα χαρτιού:

1. Υπόστρωμα

2. Ίνες: αειφόρος διαχείριση των δασών

3. Αποκλειόμενης ή περιορισμένης χρήσης ουσίες και μείγματα

4. Ανακυκλωσιμότητα

5. Εκπομπές

6. Απόβλητα

7. Ενέργεια

8. Κατάρτιση

9. Καταλληλότητα προς χρήση

10. Πληροφορίες που αναγράφονται στο προϊόν

11. Πληροφορίες που αναγράφονται στο οικολογικό σήμα της ΕΕ

Τα εν λόγω κριτήρια εφαρμόζονται σε όλες τις διεργασίες που εκτελούνται στην ή στις εγκαταστάσεις ή ειδικές γραμμές μετατροπής του χαρτιού σε μεταποιημένο προϊόν χαρτιού. Εάν κάποιες διεργασίες μετατροπής, εκτύπωσης, επίχρισης και φινιρίσματος χρησιμοποιούνται αποκλειστικά για τα προϊόντα που φέρουν το οικολογικό σήμα, τα κριτήρια 2, 4, 5, 6 και 7 εφαρμόζονται μόνο στις διεργασίες αυτές.

Τα οικολογικά κριτήρια δεν καλύπτουν τη μεταφορά πρώτων υλών, αναλωσίμων και τελικών προϊόντων.

Το κριτήριο 1 ισχύει μόνο για τα υποστρώματα που χρησιμοποιούνται στο τελικό μεταποιημένο προϊόν χαρτιού.

Τα κριτήρια 4, 9, 10 και 11 ισχύουν για το τελικό μεταποιημένο προϊόν χαρτιού.

Το κριτήριο 3 ισχύει τόσο για τα άλλα συστατικά του μεταποιημένου προϊόντος χαρτιού πλην του χαρτιού όσο και για τις διεργασίες μετατροπής, εκτύπωσης, επίχρισης και φινιρίσματος των χάρτινων συστατικών.

Τα κριτήρια 5, 6, 7 και 8 ισχύουν για τις διεργασίες μετατροπής, εκτύπωσης, πλαστικοποίησης και φινιρίσματος μόνο των χάρτινων συστατικών.

Οι ειδικές απαιτήσεις εκτίμησης και εξακρίβωσης παρατίθενται στην περιγραφή κάθε κριτηρίου.

Το σύνολο της εκτύπωσης ή της μετατροπής στο μεταποιημένο προϊόν χαρτιού πρέπει να πληροί τα κριτήρια. Κατά συνέπεια, τα μέρη του προϊόντος που εκτυπώνονται ή μετατρέπονται από υπεργολάβο πρέπει επίσης να πληρούν τις σχετικές απαιτήσεις. Η αίτηση περιλαμβάνει κατάλογο όλων των τυπογραφείων και των υπεργολάβων που εμπλέκονται στην παραγωγή του μεταποιημένου προϊόντος χαρτιού, με τη γεωγραφική θέση των εγκαταστάσεών τους.

Ο αιτών υποβάλλει κατάλογο των χημικών προϊόντων που χρησιμοποιούνται στο τυπογραφείο για την παραγωγή των μεταποιημένων προϊόντων χαρτιού. Η απαίτηση αυτή ισχύει για όλα τα αναλώσιμα που χρησιμοποιούνται κατά τις διεργασίες μετατροπής, εκτύπωσης, επίχρισης και φινιρίσματος. Ο κατάλογος που υποβάλλεται από τον αιτούντα περιλαμβάνει την ποσότητα, τη λειτουργία και τον προμηθευτή κάθε χρησιμοποιούμενου χημικού προϊόντος, καθώς και το δελτίο δεδομένων ασφαλείας (SDS), το οποίο πρέπει να έχει συνταχθεί σύμφωνα με τις κατευθύνσεις που παρέχονται στα τμήματα 10, 11 και 12 του παραρτήματος II του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου ( 3 ).

Όταν ο αιτών οφείλει να υποβάλει δηλώσεις, τεκμηρίωση, αναλύσεις, εκθέσεις δοκιμών ή άλλα αποδεικτικά στοιχεία από τα οποία να προκύπτει η συμμόρφωση προς τα κριτήρια, εξυπακούεται ότι αυτά επιτρέπεται να προέρχονται από τον αιτούντα και/ή από τον ή τους προμηθευτές του και/ή από τον ή τους προμηθευτές των τελευταίων, κατά περίπτωση.

Όπου ενδείκνυται, επιτρέπεται να χρησιμοποιούνται μέθοδοι δοκιμών διαφορετικές από εκείνες που υποδεικνύονται για κάθε κριτήριο, εάν κρίνονται ισοδύναμες από τον αρμόδιο φορέα που εξετάζει την αίτηση.

Οι αρμόδιοι φορείς αναγνωρίζουν κατά προτίμηση τις δοκιμές που έχουν διαπιστευθεί κατά ISO 17025 και τις εξακριβώσεις που διενεργούνται από φορείς διαπιστευμένους σύμφωνα με το πρότυπο EN 45011 ή ισοδύναμο διεθνές πρότυπο.

Κατά περίπτωση, οι αρμόδιοι φορείς μπορούν να απαιτούν την υποβολή δικαιολογητικών και να διεξάγουν ανεξάρτητες εξακριβώσεις.

Κριτήριο 1 — Υπόστρωμα

Μερος Α — Υπόστρωμα από Χαρτι

Το χρησιμοποιούμενο υπόστρωμα πληροί τα κριτήρια 1, 2, 4 και 5 για την απονομή του οικολογικού σήματος της ΕΕ, τα οποία καθορίζονται στην απόφαση 2011/333/ΕΕ της Επιτροπής σχετικά με το φωτοαντιγραφικό χαρτί και το χαρτί γραφής ( 4 ) ή στην απόφαση 2012/448/ΕΕ της Επιτροπής σχετικά με το δημοσιογραφικό χαρτί ( 5 ), καθώς και το κριτήριο 2, «Ίνες: αειφόρος διαχείριση των δασών», για την απονομή του οικολογικού σήματος της ΕΕ, που καθορίζεται στην παρούσα απόφαση για τα μεταποιημένα προϊόντα χαρτιού.

Εκτίμηση και εξακρίβωση: Ο αιτών υποβάλλει τις προδιαγραφές των σχετικών μεταποιημένων προϊόντων χαρτιού, καθώς και τις εμπορικές ονομασίες, τις ποσότητες και το βάρος/m2 του χρησιμοποιούμενου χαρτιού. Ο κατάλογος περιλαμβάνει επίσης τα ονόματα των προμηθευτών του χρησιμοποιούμενου χαρτιού. Η συμμόρφωση με τα κριτήρια 1, 2, 4 και 5 για την απονομή του οικολογικού σήματος της ΕΕ, τα οποία καθορίζονται στην απόφαση 2011/333/ΕΕ ή στην απόφαση 2012/448/ΕΕ, αποδεικνύεται, για κάθε υπόστρωμα, με την υποβολή αντιγράφου έγκυρου πιστοποιητικού οικολογικής σήμανσης της ΕΕ για το χρησιμοποιούμενο χαρτί. Η συμμόρφωση με το κριτήριο 2, «Ίνες: αειφόρος διαχείριση των δασών», αποδεικνύεται, για κάθε υπόστρωμα, με την υποβολή πιστοποιητικού PEFC ή FSC ή ισοδύναμου, που ισχύει για το χρησιμοποιούμενο υπόστρωμα ή, σε περίπτωση που ο αιτών διαθέτει ήδη έγκυρο πιστοποιητικό οικολογικής σήμανσης της ΕΕ για το χρησιμοποιούμενο υπόστρωμα, με υπεύθυνη δήλωση.

Μερος Β — Υπόστρωμα από Χαρτονι

α) Χημικώς απαιτούμενο οξυγόνο (COD), θείο (S), οξείδια του αζώτου (NOx), φωσφόρος (P) Για καθεμία από αυτές τις παραμέτρους, οι εκπομπές στην ατμόσφαιρα και/ή στα ύδατα από την παραγωγή χαρτοπολτού, χαρτιού πλαστικοποίησης και χαρτονιού εκφράζονται σε βαθμούς (PCOD, PS, PNOx, PP), όπως περιγράφεται κατωτέρω. Κανένας από τους επιμέρους βαθμούς PCOD, PS, PNOx, PP δεν υπερβαίνει το 1,5. Η συνολική βαθμολογία (Ρσυνολικό = PCOD + PS + PNOx + PP) δεν υπερβαίνει το 4,0. Ο βαθμός PCOD υπολογίζεται ως εξής (οι βαθμοί PS, PNOx και PP υπολογίζονται με τον ίδιο ακριβώς τρόπο). Για κάθε χρησιμοποιούμενο χαρτοπολτό ή χαρτί πλαστικοποίησης «i», οι σχετικές μετρούμενες εκπομπές COD (CODπολτός, i ή CODχαρτί, i, εκφραζόμενες σε kg/τόνο αερόξηρου προϊόντος — ADT) σταθμίζονται με βάση την αναλογία του χρησιμοποιούμενου χαρτοπολτού ή χαρτιού (χαρτοπολτός «i» ή χαρτί «i» ως προς τον τόνο αερόξηρου χαρτοπολτού ή χαρτιού) και αθροίζονται. Οι σταθμισμένες εκπομπές COD από τους χαρτοπολτούς ή τα χαρτιά πλαστικοποίησης προστίθενται ακολούθως στις μετρούμενες εκπομπές COD από την παραγωγή χαρτονιού, ώστε να προκύψουν οι συνολικές εκπομπές CODσυνολικό. Η σταθμισμένη τιμή αναφοράς COD για την παραγωγή χαρτοπολτού ή χαρτιού πλαστικοποίησης υπολογίζεται με τον ίδιο τρόπο, δηλαδή ως άθροισμα των σταθμισμένων τιμών αναφοράς για κάθε χρησιμοποιούμενο χαρτοπολτό ή χαρτί πλαστικοποίησης, και προστίθεται στην τιμή αναφοράς για την παραγωγή χαρτονιού, ώστε να προκύψει η συνολική τιμή αναφοράς CODαναφ, συνολικό. Οι τιμές αναφοράς για κάθε χρησιμοποιούμενο είδος χαρτοπολτού ή χαρτιού πλαστικοποίησης και για την παραγωγή χαρτονιού δίνονται στον πίνακα 1. Τέλος, οι συνολικές εκπομπές COD διαιρούνται διά της συνολικής τιμής αναφοράς COD σύμφωνα με τον ακόλουθο τύπο:



Πίνακας 1 Τιμές αναφοράς για τις εκπομπές που αντιστοιχούν στα διαφορετικά είδη χαρτοπολτού και στην παραγωγή χαρτονιού Ποιότητα χαρτοπολτού/χαρτονιού Εκπομπές (kg/ADT) (1) CODαναφοράς Sαναφοράς NOxαναφοράς Ραναφοράς Λευκασμένος χημικός χαρτοπολτός (εκτός από τον θειώδη) 18 0,6 1,6 0,045 (1) Λευκασμένος χημικός χαρτοπολτός (θειώδης) 25,0 0,6 1,6 0,045 Αλεύκαστος χημικός χαρτοπολτός 10,0 0,6 1,6 0,04 CTMP (χημικο-θερμομηχανικός χαρτοπολτός) 15,0 0,2 0,3 0,01 TMP (θερμομηχανικός χαρτοπολτός)/ξυλοπολτός 3,0 0,2 0,3 0,01 Χαρτοπολτός ανακυκλωμένων ινών 2,0 0,2 0,3 0,01 Λευκασμένο χαρτί πλαστικοποίησης κραφτ 19 0,9 2,4 0,055 Αλεύκαστο χαρτί πλαστικοποίησης κραφτ 11 0,9 2,4 0,055 Ανακυκλωμένο χαρτί πλαστικοποίησης 3 0,5 1,1 0,02 Παραγωγή χαρτονιού (μη καθετοποιημένες μονάδες παραγωγής οι οποίες προμηθεύονται από το εμπόριο όλους τους πολτούς που χρησιμοποιούν) 1 0,3 0,8 0,01 Παραγωγή χαρτονιού (καθετοποιημένες μονάδες παραγωγής) 1 0,3 0,7 0,01 (1) Εγκρίνεται εξαίρεση από το επίπεδο αυτό, με ανώτατο όριο το επίπεδο 0,1, όταν καταδεικνύεται ότι το υψηλότερο επίπεδο P οφείλεται στη φυσική παρουσία P στον ξυλοπολτό. Σε περίπτωση συμπαραγωγής θερμότητας και ηλεκτρικής ενέργειας στην ίδια βιομηχανική μονάδα, είναι δυνατόν να αφαιρεθούν από τη συνολική ποσότητα οι προκύπτουσες από την ηλεκτροπαραγωγή εκπομπές NOx και S. Για τον υπολογισμό της αναλογίας των εκπομπών που προκύπτουν από την ηλεκτροπαραγωγή μπορεί να χρησιμοποιηθεί ο ακόλουθος τύπος: 2 × [MWh(ηλεκτρική ενέργεια)]/[2 × MWh(ηλεκτρική ενέργεια) + MWh(θερμότητα)] Η ηλεκτρική ενέργεια στον τύπο αυτό είναι η παραγόμενη στον σταθμό συμπαραγωγής. Η θερμότητα στον τύπο αυτό είναι η καθαρή θερμότητα που παρέχεται από τον σταθμό ηλεκτροπαραγωγής για την παραγωγή χαρτοπολτού/χαρτιού πλαστικοποίησης/χαρτονιού. Εκτίμηση και εξακρίβωση: Ο αιτών υποβάλλει λεπτομερείς υπολογισμούς που αποδεικνύουν συμμόρφωση με το παρόν κριτήριο, συνοδευόμενους από τη σχετική τεκμηρίωση που περιλαμβάνει εκθέσεις δοκιμών στις οποίες χρησιμοποιούνται οι ακόλουθες μέθοδοι δοκιμών: COD: ISO 6060, NOx: ISO 11564, S (οξειδωμένο): EPA αριθ. 8, S (ανηγμένο): EPA αριθ. 16A, περιεκτικότητα του πετρελαίου σε S: ISO 8754, περιεκτικότητα του γαιάνθρακα σε S: ISO 351, P: EN ISO 6878, APAT IRSA CNR 4110 ή Dr Lange LCK 349. Στη σχετική τεκμηρίωση αναφέρονται η συχνότητα μέτρησης και ο υπολογισμός των βαθμών για το COD, το S και τα NOx. Περιλαμβάνονται όλες οι εκπομπές S και NOx οι οποίες σημειώνονται κατά την παραγωγή χαρτοπολτού, χαρτιού πλαστικοποίησης και χαρτονιού, μεταξύ των οποίων ο ατμός που παράγεται εκτός του συγκροτήματος παραγωγής, πλην των εκπομπών που σχετίζονται με την παραγωγή ηλεκτρικής ενέργειας. Οι μετρήσεις καλύπτουν τους λέβητες ανάκτησης, τις ασβεστοκαμίνους, τους ατμολέβητες και τις καμίνους διάσπασης δύσοσμων αερίων. Λαμβάνονται επίσης υπόψη οι διάχυτες εκπομπές. Οι αναφερόμενες τιμές εκπομπών S στον ατμοσφαιρικό αέρα περιλαμβάνουν τις εκπομπές και οξειδωμένου και ανηγμένου S (διμεθυλοσουλφίδιο, μεθυλομερκαπτάνη, υδρóθειο κ.λπ.). Οι εκπομπές S που σχετίζονται με την παραγωγή θερμότητας από πετρέλαιο, γαιάνθρακα και άλλα εξωτερικά καύσιμα γνωστής περιεκτικότητας σε S επιτρέπεται να υπολογίζονται αντί να μετριούνται και λαμβάνονται υπόψη. Οι εκπομπές στα ύδατα μετριούνται σε δείγματα που δεν έχουν υποβληθεί σε διήθηση ούτε καθίζηση, μετά από επεξεργασία των αποβλήτων είτε στη βιομηχανική μονάδα είτε σε δημόσια εγκατάσταση επεξεργασίας λυμάτων (ΕΕΛ). Η περίοδος των μετρήσεων βασίζεται στην παραγωγή ενός δωδεκαμήνου. Σε περίπτωση νέων ή ανακατασκευασμένων μονάδων παραγωγής, οι μετρήσεις βασίζονται σε 45 τουλάχιστον συνεχόμενες ημέρες σταθερής λειτουργίας της μονάδας. Οι μετρήσεις είναι αντιπροσωπευτικές της αντίστοιχης περιόδου. Στις περιπτώσεις καθετοποιημένων μονάδων παραγωγής, επειδή είναι δύσκολο να υπολογιστούν χωριστές τιμές εκπομπών για τον χαρτοπολτό, το χαρτί πλαστικοποίησης και το χαρτόνι, εάν διατίθεται μόνο συνδυασμένη τιμή για την παραγωγή χαρτοπολτού, χαρτιού πλαστικοποίησης και χαρτονιού, οι τιμές εκπομπών για τον χαρτοπολτό (ή τους χαρτοπολτούς) μηδενίζονται και στην τιμή για τη χαρτονοποιία περιλαμβάνεται η παραγωγή του χαρτοπολτού, του χαρτιού πλαστικοποίησης και του χαρτονιού.

β) Αλογονωμένες οργανικές ενώσεις (ΑΟΧ) Η σταθμισμένη μέση τιμή ΑΟΧ οφειλόμενων στην παραγωγή των χαρτοπολτών που χρησιμοποιούνται για το υπόστρωμα δεν υπερβαίνει τα 0,170 kg /ADT χαρτονιού. Οι εκπομπές AOX από κάθε επιμέρους χαρτοπολτό που χρησιμοποιείται για το χαρτόνι δεν υπερβαίνουν τα 0,250 kg /ADT χαρτοπολτού. Εκτίμηση και εξακρίβωση: Ο αιτών υποβάλλει εκθέσεις δοκιμών κατά τις οποίες χρησιμοποιήθηκε η μέθοδος δοκιμών AOX ISO 9562, συνοδευόμενες από λεπτομερείς υπολογισμούς που αποδεικνύουν συμμόρφωση με το παρόν κριτήριο, καθώς και σχετική τεκμηρίωση. Στη σχετική τεκμηρίωση αναφέρεται η συχνότητα μέτρησης. Οι ΑΟΧ μετριούνται μόνο στις διεργασίες όπου χρησιμοποιούνται χλωριούχες ενώσεις για τη λεύκανση του χαρτοπολτού. Οι ΑΟΧ δεν χρειάζεται να μετριούνται στα λύματα των μη καθετοποιημένων μονάδων παραγωγής χαρτονιού ούτε στα λύματα της παραγωγής χαρτοπολτού χωρίς λεύκανση ή όταν η λεύκανση εκτελείται με ουσίες που δεν περιέχουν χλώριο. Οι μετρήσεις εκτελούνται σε δείγματα που δεν έχουν υποβληθεί σε διήθηση ούτε καθίζηση, μετά από επεξεργασία των αποβλήτων είτε στη βιομηχανική μονάδα είτε σε δημόσια εγκατάσταση επεξεργασίας λυμάτων (ΕΕΛ). Η περίοδος των μετρήσεων βασίζεται στην παραγωγή ενός δωδεκαμήνου. Σε περίπτωση νέων ή ανακατασκευασμένων μονάδων παραγωγής, οι μετρήσεις βασίζονται σε 45 τουλάχιστον συνεχόμενες ημέρες σταθερής λειτουργίας της μονάδας. Οι μετρήσεις είναι αντιπροσωπευτικές της αντίστοιχης περιόδου.

γ) Διοξείδιο του άνθρακα (CO2) Οι εκπομπές διοξειδίου του άνθρακα από μη ανανεώσιμες πηγές ενέργειας δεν υπερβαίνουν τα 1 000 kg ανά τόνο παραγόμενου χαρτονιού, συμπεριλαμβανομένων των εκπομπών από την παραγωγή ηλεκτρικής ενέργειας (εντός ή εκτός της μονάδας παραγωγής, αδιακρίτως). Στην περίπτωση των μη καθετοποιημένων μονάδων παραγωγής (οι οποίες προμηθεύονται από το εμπόριο όλους τους χαρτοπολτούς που χρησιμοποιούν) οι εκπομπές δεν υπερβαίνουν τα 1 100 kg ανά τόνο. Οι εκπομπές υπολογίζονται ως άθροισμα των εκπομπών από την παραγωγή χαρτοπολτού και χαρτονιού. Εκτίμηση και εξακρίβωση: Ο αιτών υποβάλλει λεπτομερείς υπολογισμούς που αποδεικνύουν συμμόρφωση με το παρόν κριτήριο, καθώς και σχετική τεκμηρίωση. Ο αιτών υποβάλλει στοιχεία σχετικά με τις ατμοσφαιρικές εκπομπές διοξειδίου του άνθρακα. Σε αυτές συνυπολογίζονται όλες οι πηγές μη ανανεώσιμων καυσίμων κατά την παραγωγή χαρτοπολτού και χαρτονιού, συμπεριλαμβανομένων των εκπομπών από την παραγωγή ηλεκτρικής ενέργειας (εντός ή εκτός της μονάδας παραγωγής, αδιακρίτως). Για τον υπολογισμό των εκπομπών CO2 από τα καύσιμα χρησιμοποιούνται οι ακόλουθοι συντελεστές εκπομπών:



Πίνακας 2 Καύσιμο Εκπομπές CO2 ορυκτό Μονάδα Γαιάνθρακας 95 g CO2 ορυκτό/MJ Αργό πετρέλαιο 73 g CO2 ορυκτό/MJ Μαζούτ 1 74 g CO2 ορυκτό/MJ Μαζούτ 2-5 77 g CO2 ορυκτό/MJ ΥΦΑ 69 g CO2 ορυκτό/MJ Φυσικό αέριο 56 g CO2 ορυκτό/MJ Ηλεκτρική ενέργεια από το δίκτυο 400 g CO2 ορυκτό/kWh Η περίοδος των υπολογισμών ή των ισοζυγίων μάζας βασίζεται στην παραγωγή ενός δωδεκαμήνου. Σε περίπτωση νέων ή ανακατασκευασμένων μονάδων παραγωγής, οι υπολογισμοί βασίζονται σε 45 τουλάχιστον συνεχόμενες ημέρες σταθερής λειτουργίας της μονάδας. Οι υπολογισμοί είναι αντιπροσωπευτικοί της αντίστοιχης περιόδου. Για την ηλεκτρική ενέργεια από το δίκτυο ηλεκτροδότησης, χρησιμοποιείται η τιμή που αναφέρεται στον ανωτέρω πίνακα (ο ευρωπαϊκός μέσος όρος), εκτός εάν ο αιτών καταθέτει έγγραφα που αποδεικνύουν τη μέση τιμή για τους προμηθευτές του σε ηλεκτρική ενέργεια (συμβεβλημένοι προμηθευτές ή εθνικός μέσος όρος). Στην περίπτωση αυτή μπορεί να χρησιμοποιεί αυτή την τιμή αντί της τιμής του πίνακα. Στον υπολογισμό των εκπομπών CO2 δεν λαμβάνεται υπόψη η ποσότητα της ενέργειας από ανανεώσιμες πηγές ( 6 ) που αγοράζεται και χρησιμοποιείται για τις παραγωγικές διεργασίες: ο αιτών υποβάλλει κατάλληλη τεκμηρίωση της πραγματικής χρησιμοποίησης του εν λόγω είδους ενέργειας στη μονάδα ή της αγοράς της από εξωτερικές πηγές.

α) Ηλεκτρική ενέργεια Η κατανάλωση ηλεκτρικής ενέργειας κατά την παραγωγή χαρτοπολτού, χαρτιού πλαστικοποίησης και χαρτονιού εκφράζεται σε βαθμούς (PE), όπως περιγράφεται κατωτέρω. Η συνολική βαθμολογία, PE, δεν υπερβαίνει το 1,5. Ο υπολογισμός της PE γίνεται ως εξής: Υπολογισμός για την παραγωγή χαρτοπολτού ή χαρτιού πλαστικοποίησης: Για κάθε χρησιμοποιούμενο χαρτοπολτό ή χαρτί πλαστικοποίησης i, η σχετική κατανάλωση ηλεκτρικής ενέργειας (Επολτός ή χαρτί πλαστικοποίησης, i, εκφραζόμενη σε kWh/ADT) υπολογίζεται ως εξής: Επολτός ή χαρτί πλαστικοποίησης, i = ηλεκτρική ενέργεια που έχει παραχθεί εσωτερικά + ηλεκτρική ενέργεια που έχει αγοραστεί – ηλεκτρική ενέργεια που έχει πωληθεί Υπολογισμός για την παραγωγή χαρτονιού: Ομοίως, η κατανάλωση ηλεκτρικής ενέργειας κατά την παραγωγή χαρτονιού (Εχαρτόνι) υπολογίζεται ως εξής: Εχαρτόνι = ηλεκτρική ενέργεια που έχει παραχθεί εσωτερικά + ηλεκτρική ενέργεια που έχει αγοραστεί – ηλεκτρική ενέργεια που έχει πωληθεί Τέλος, οι βαθμοί που αντιστοιχούν στην παραγωγή χαρτοπολτού, χαρτιού πλαστικοποίησης και χαρτονιού συνδυάζονται ώστε να προκύψει η συνολική βαθμολογία (PE) ως εξής: Στις περιπτώσεις καθετοποιημένων μονάδων παραγωγής, επειδή είναι δύσκολο να υπολογιστούν χωριστές τιμές ηλεκτρικής ενέργειας για τον χαρτοπολτό, το χαρτί πλαστικοποίησης και το χαρτόνι, εάν διατίθεται μόνο συνδυασμένη τιμή για την παραγωγή χαρτοπολτού, χαρτιού πλαστικοποίησης και χαρτονιού, οι τιμές ηλεκτρικής ενέργειας για τον χαρτοπολτό (ή τους χαρτοπολτούς) μηδενίζονται και στην τιμή για τη χαρτονοποιία περιλαμβάνεται η παραγωγή του χαρτοπολτού, του χαρτιού πλαστικοποίησης και του χαρτονιού.

β) Καύσιμο (θερμότητα) Η κατανάλωση καυσίμου κατά την παραγωγή χαρτοπολτού, χαρτιού πλαστικοποίησης και χαρτονιού εκφράζεται σε βαθμούς (PF), όπως περιγράφεται κατωτέρω. Η συνολική βαθμολογία, PF, δεν υπερβαίνει το 1,5. O υπολογισμός της PF γίνεται ως εξής: Υπολογισμός για την παραγωγή χαρτοπολτού ή χαρτιού πλαστικοποίησης: Για κάθε χρησιμοποιούμενο χαρτοπολτό ή χαρτί πλαστικοποίησης i, η σχετική κατανάλωση καυσίμου (Fπολτός ή χαρτί πλαστικοποίησης, i, εκφραζόμενη σε kWh/ADT) υπολογίζεται ως εξής: Fπολτός ή χαρτί πλαστικοποίησης, i = καύσιμο που έχει παραχθεί εσωτερικά + καύσιμο που έχει αγοραστεί – καύσιμο που έχει πωληθεί – 1,25 × ηλεκτρική ενέργεια που έχει παραχθεί εσωτερικά Η Fπολτός ή χαρτί πλαστικοποίησης, i (και η συνεισφορά της στη βαθμολογία PF, πολτός ή χαρτί πλαστικοποίησης, i) δεν χρειάζεται να υπολογίζεται για τον μηχανικό χαρτοπολτό, εκτός εάν πρόκειται για αερόξηρο μηχανικό χαρτοπολτό της αγοράς που περιέχει τουλάχιστον 90 % ξηράς ουσίας. Στην ανωτέρω εξίσωση, στην τιμή της μεταβλητής «καύσιμο που έχει πωληθεί» προστίθεται και η ποσότητα καυσίμου που χρησιμοποιήθηκε για την πωληθείσα θερμότητα. Υπολογισμός για την παραγωγή χαρτονιού: Ομοίως, η κατανάλωση καυσίμου κατά την παραγωγή χαρτονιού (Εχαρτόνι, εκφραζόμενη σε kWh/ADT) υπολογίζεται ως εξής: Fχαρτονιού = καύσιμο που έχει παραχθεί εσωτερικά + καύσιμο που έχει αγοραστεί – καύσιμο που έχει πωληθεί – 1,25 × ηλεκτρική ενέργεια που έχει παραχθεί εσωτερικά Τέλος, οι βαθμοί που αντιστοιχούν στην παραγωγή χαρτοπολτού και χαρτονιού συνδυάζονται ώστε να προκύψει η συνολική βαθμολογία (PF) ως εξής:



Πίνακας 3 Τιμές αναφοράς για την ηλεκτρική ενέργεια και το καύσιμο Ποιότητα χαρτοπολτού Καύσιμο kWh/ADT Fαναφοράς Ηλεκτρική ενέργεια kWh/ADT Εαναφοράς Χημικός χαρτοπολτός 4 000 (Σημείωση: για αερόξηρο χαρτοπολτό της αγοράς που περιέχει τουλάχιστον 90 % ξηράς ουσίας, η τιμή αυτή μπορεί να αυξηθεί κατά 25 % για να ληφθεί υπόψη η ενέργεια ξήρανσης.) 800 Μηχανικός χαρτοπολτός 900 (Σημείωση: η τιμή αυτή ισχύει μόνο για αερόξηρο χαρτοπολτό της αγοράς.) 1 900 CTMP (χημικο-θερμομηχανικός χαρτοπολτός) 1 000 2 000 Χαρτοπολτός ανακυκλωμένων ινών 1 800 (Σημείωση: για αερόξηρο χαρτοπολτό της αγοράς, η τιμή αυτή μπορεί να αυξηθεί κατά 25 % για να ληφθεί υπόψη η ενέργεια ξήρανσης.) 800 Χαρτί πλαστικοποίησης κραφτ (λευκασμένο ή αλεύκαστο) 6 100 1 600 Ανακυκλωμένο χαρτί πλαστικοποίησης 3 900 1 600 Παραγωγή χαρτονιού 2 100 800 Εκτίμηση και εξακρίβωση [για τα στοιχεία α) και β)]: Ο αιτών υποβάλλει λεπτομερείς υπολογισμούς που αποδεικνύουν συμμόρφωση με το παρόν κριτήριο, καθώς και σχετική τεκμηρίωση. Τα υποβαλλόμενα στοιχεία πρέπει επομένως να περιλαμβάνουν τη συνολική κατανάλωση ηλεκτρικής ενέργειας και καυσίμου. Ο αιτών υπολογίζει όλες τις εισροές ενέργειας, υποδιαιρούμενες σε θερμότητα/καύσιμα και ηλεκτρική ενέργεια που καταναλώνονται κατά την παραγωγή χαρτοπολτού και χαρτονιού, συμπεριλαμβανομένης της ενέργειας που καταναλώνεται κατά την απομελάνωση των απορριμμάτων χαρτιού για την παραγωγή ανακυκλωμένου χαρτονιού. Η ενέργεια που χρησιμοποιείται για τη μεταφορά πρώτων υλών, καθώς και για τη μετατροπή και τη συσκευασία, δεν λαμβάνεται υπόψη στον υπολογισμό της κατανάλωσης ενέργειας. Η συνολική θερμική ενέργεια περιλαμβάνει όλα τα καύσιμα που αγοράζονται. Περιλαμβάνει επίσης τη θερμική ενέργεια που ανακτάται με καύση των υγρών και των αποβλήτων από τις διεργασίες της βιομηχανικής μονάδας (π.χ. απορρίμματα ξύλου, πριονίδι, υγρά, απορρίμματα χαρτιού, αποκόμματα χαρτοποιίας) καθώς και τη θερμότητα που ανακτάται από την εσωτερική παραγωγή ηλεκτρικής ενέργειας — εντούτοις, στον υπολογισμό της συνολικής θερμικής ενέργειας, οι αιτούντες οφείλουν να συνυπολογίζουν μόνο το 80 % της θερμικής ενέργειας από τις εν λόγω πηγές. Ως «ηλεκτρική ενέργεια» νοείται ο καθαρός εισερχόμενος ηλεκτρισμός από το δίκτυο ηλεκτροδότησης και από την εσωτερική ηλεκτροπαραγωγή, μετρούμενος ως ηλεκτρική ισχύς. Δεν χρειάζεται να συνυπολογίζεται η ηλεκτρική ενέργεια που χρησιμοποιείται για την επεξεργασία λυμάτων. Στις περιπτώσεις που παράγεται ατμός με χρήση ηλεκτρικής ενέργειας ως πηγής θερμότητας, υπολογίζεται η θερμική αξία του ατμού, διαιρείται διά του 0,8 και προστίθεται στη συνολική κατανάλωση καυσίμων. Στις περιπτώσεις καθετοποιημένων μονάδων παραγωγής, επειδή είναι δύσκολο να υπολογιστούν χωριστές τιμές καυσίμου (θερμότητας) για τον χαρτοπολτό, το χαρτί πλαστικοποίησης και το χαρτόνι, εάν διατίθεται μόνο συνδυασμένη τιμή για την παραγωγή χαρτοπολτού, χαρτιού πλαστικοποίησης και χαρτονιού, οι τιμές καυσίμου (θερμότητας) για τον χαρτοπολτό (ή τους χαρτοπολτούς) μηδενίζονται και στην τιμή για τη χαρτονοποιία περιλαμβάνεται η παραγωγή του χαρτοπολτού, του χαρτιού πλαστικοποίησης και του χαρτονιού.

Εκτίμηση και εξακρίβωση: Ο αιτών υποβάλλει κατάλογο των χημικών προϊόντων που χρησιμοποιούνται στην παραγωγή του χαρτοπολτού και του χαρτονιού, συνοδευόμενο από την κατάλληλη τεκμηρίωση (π.χ. δελτία δεδομένων ασφαλείας). Στον κατάλογο αυτό αναγράφονται η ποσότητα, η λειτουργία και οι προμηθευτές όλων των ουσιών που χρησιμοποιούνται στην παραγωγική διεργασία.

α) Επικίνδυνες ουσίες και μείγματα Σύμφωνα με το άρθρο 6 παράγραφος 6 του κανονισμού (ΕΚ) αριθ. 66/2010 του Ευρωπαϊκού Κοινοβουλίου και του Συμβουλίου ( 7 ), το χαρτόνι δεν περιέχει ουσίες που αναφέρονται στο άρθρο 57 του κανονισμού (ΕΚ) αριθ. 1907/2006 ούτε ουσίες ή μείγματα που πληρούν τα κριτήρια κατάταξης στις κατωτέρω τάξεις ή κατηγορίες επικινδυνότητας. Κατάλογος δηλώσεων επικινδυνότητας και φράσεων κινδύνου:



Δήλωση επικινδυνότητας (1) Φράση κινδύνου (2) H300 Θανατηφόρο σε περίπτωση κατάποσης R28 H301 Τοξικό σε περίπτωση κατάποσης R25 H304 Μπορεί να προκαλέσει θάνατο σε περίπτωση κατάποσης και διείσδυσης στις αναπνευστικές οδούς R65 H310 Θανατηφόρο σε επαφή με το δέρμα R27 H311 Τοξικό σε επαφή με το δέρμα R24 H330 Θανατηφόρο σε περίπτωση εισπνοής R26 H331 Τοξικό σε περίπτωση εισπνοής R23 H340 Μπορεί να προκαλέσει γενετικά ελαττώματα R46 H341 Ύποπτο για πρόκληση γενετικών ελαττωμάτων R68 H350 Μπορεί να προκαλέσει καρκίνο R45 H350i Μπορεί να προκαλέσει καρκίνο μέσω της εισπνοής R49 H351 Ύποπτο για πρόκληση καρκίνου R40 H360F Μπορεί να βλάψει τη γονιμότητα R60 H360D Μπορεί να βλάψει το έμβρυο R61 H360FD Μπορεί να βλάψει τη γονιμότητα. Μπορεί να βλάψει το έμβρυο R60, R61, R60-61 H360Fd Μπορεί να βλάψει τη γονιμότητα. Ύποπτο για πρόκληση βλάβης στο έμβρυο R60-R63 H360Df Μπορεί να βλάψει το έμβρυο. Ύποπτο για πρόκληση βλάβης στη γονιμότητα R61-R62 H361f Ύποπτο για πρόκληση βλάβης στη γονιμότητα R62 H361d Ύποπτο για πρόκληση βλάβης στο έμβρυο R63 H361fd Ύποπτο για πρόκληση βλάβης στη γονιμότητα. Ύποπτο για πρόκληση βλάβης στο έμβρυο R62-63 H362 Μπορεί να βλάψει τα βρέφη που τρέφονται με μητρικό γάλα R64 H370 Προκαλεί βλάβες στα όργανα R39/23, R39/24, R39/25, R39/26, R39/27, R39/28 H371 Μπορεί να προκαλέσει βλάβες στα όργανα R68/20, R68/21, R68/22 H372 Προκαλεί βλάβες στα όργανα ύστερα από παρατεταμένη ή επανειλημμένη έκθεση R48/25, R48/24, R48/23 H373 Μπορεί να προκαλέσει βλάβες στα όργανα ύστερα από παρατεταμένη ή επανειλημμένη έκθεση R48/20, R48/21, R48/22 H400 Πολύ τοξικό για τους υδρόβιους οργανισμούς R50 H410 Πολύ τοξικό για τους υδρόβιους οργανισμούς, με μακροχρόνιες επιπτώσεις R50-53 H411 Τοξικό για τους υδρόβιους οργανισμούς, με μακροχρόνιες επιπτώσεις R51-53 H412 Επιβλαβές για τους υδρόβιους οργανισμούς, με μακροχρόνιες επιπτώσεις R52-53 H413 Μπορεί να έχει μακροχρόνιες επιβλαβείς επιπτώσεις στους υδρόβιους οργανισμούς R53 EUH059 Επικίνδυνο για τη στιβάδα του όζοντος R59 EUH029 Σε επαφή με το νερό ελευθερώνονται τοξικά αέρια R29 EUH031 Σε επαφή με οξέα ελευθερώνονται τοξικά αέρια R31 EUH032 Σε επαφή με οξέα ελευθερώνονται πολύ τοξικά αέρια R32 EUH070 Τοξικό σε επαφή με τα μάτια R39-41 Απαγορεύεται να χρησιμοποιούνται σε χαρτοπολτό ή σε χαρτόνι χρώματα, χρωστικές, προϊόντα φινιρίσματος επιφανειών, βοηθητικά υλικά και επιχρίσματα του εμπορίου, τα οποία έχουν χαρακτηριστεί ή ενδέχεται να χαρακτηριστούν κατά τον χρόνο υποβολής της αίτησης με τη δήλωση επικινδυνότητας H317: Μπορεί να προκαλέσει αλλεργική δερματική αντίδραση. R43 (1) Όπως προβλέπεται στον κανονισμό (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου. (2) Όπως προβλέπεται στην οδηγία 67/548/ΕΟΚ του Συμβουλίου. Εξαιρείται από την ανωτέρω απαίτηση η χρήση ουσιών ή μειγμάτων των οποίων οι ιδιότητες μεταβάλλονται με την επεξεργασία (π.χ. παύουν να είναι βιοδιαθέσιμα ή υφίστανται χημική τροποποίηση) με αποτέλεσμα να εκλείπει ο διαπιστωμένος κίνδυνος. Τα όρια συγκέντρωσης για τις ουσίες ή τα μείγματα που ενδέχεται να χαρακτηριστούν ή έχουν χαρακτηριστεί με τις ανωτέρω δηλώσεις επικινδυνότητας ή φράσεις κινδύνου, επειδή πληρούν τα κριτήρια κατάταξης στις τάξεις ή κατηγορίες επικινδυνότητας, καθώς και για τις ουσίες που πληρούν τα κριτήρια του άρθρου 57 στοιχείο α), β) ή γ) του κανονισμού (ΕΚ) αριθ. 1907/2006, δεν υπερβαίνουν τα γενικά ή τα ειδικά όρια συγκέντρωσης που καθορίζονται σύμφωνα με το άρθρο 10 του κανονισμού (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου ( 8 ). Όταν έχουν καθοριστεί ειδικά όρια συγκέντρωσης, αυτά υπερισχύουν των γενικών. Τα όρια συγκέντρωσης για τις ουσίες που πληρούν τα κριτήρια του άρθρου 57 στοιχείο δ), ε) ή στ) του κανονισμού (ΕΚ) αριθ. 1907/2006 δεν υπερβαίνουν το 0,10 % κατά βάρος (w/w). Εκτίμηση και εξακρίβωση: Ο αιτών αποδεικνύει τη συμμόρφωση με το κριτήριο υποβάλλοντας στοιχεία σχετικά με την ποσότητα (kg/ADT παραγόμενου χαρτονιού) των ουσιών που χρησιμοποιούνται στη διεργασία και τεκμηριώνοντας ότι οι ουσίες που αναφέρονται σε σχέση με το παρόν κριτήριο δεν συγκρατούνται στο τελικό προϊόν σε συγκεντρώσεις υψηλότερες από τα καθορισμένα όρια. Οι συγκεντρώσεις των ουσιών και μειγμάτων προσδιορίζονται στα δελτία δεδομένων ασφαλείας σύμφωνα με το άρθρο 31 του κανονισμού (ΕΚ) αριθ. 1907/2006.

β) Ουσίες που εγγράφονται σε κατάλογο δυνάμει του άρθρου 59 παράγραφος 1 του κανονισμού (ΕΚ) αριθ. 1907/2006 Δεν εγκρίνεται παρέκκλιση από την απαγόρευση που επιβάλλει το άρθρο 6 παράγραφος 6 του κανονισμού (ΕΚ) αριθ. 66/2010 για ουσίες χαρακτηρισμένες ως ουσίες που προκαλούν πολύ μεγάλη ανησυχία και περιλαμβανόμενες στον κατάλογο που προβλέπεται στο άρθρο 59 του κανονισμού (ΕΚ) αριθ. 1907/2006, οι οποίες περιέχονται σε μείγματα, σε αντικείμενα ή σε οποιοδήποτε ομοιογενές τμήμα σύνθετου αντικειμένου σε συγκεντρώσεις υψηλότερες από 0,10 %. Όταν η συγκέντρωση δεν υπερβαίνει το 0,10 %, ισχύουν τα ειδικά όρια συγκέντρωσης που καθορίζονται σύμφωνα με το άρθρο 10 του κανονισμού (ΕΚ) αριθ. 1272/2008. Εκτίμηση και εξακρίβωση: Ο κατάλογος των ουσιών που χαρακτηρίζονται ως ουσίες οι οποίες προκαλούν πολύ μεγάλη ανησυχία και περιλαμβάνονται στον κατάλογο υποψήφιων ουσιών σύμφωνα με το άρθρο 59 του κανονισμού (ΕΚ) αριθ. 1907/2006, διατίθεται στον ιστότοπο: http://echa.europa.eu/chem_data/authorisation_process/candidate_list_table_en.asp Γίνεται αναφορά στον κατάλογο που ισχύει κατά την ημερομηνία υποβολής της αίτησης. Ο αιτών αποδεικνύει τη συμμόρφωση με το κριτήριο υποβάλλοντας στοιχεία σχετικά με την ποσότητα (kg/ADT παραγόμενου χαρτονιού) των ουσιών που χρησιμοποιούνται στη διεργασία και τεκμηριώνοντας ότι οι ουσίες που αναφέρονται σε σχέση με το παρόν κριτήριο δεν συγκρατούνται στο τελικό προϊόν σε συγκεντρώσεις υψηλότερες από τα καθορισμένα όρια. Οι συγκεντρώσεις προσδιορίζονται στα δελτία δεδομένων ασφαλείας σύμφωνα με το άρθρο 31 του κανονισμού (ΕΚ) αριθ. 1907/2006.

γ) Χλώριο Δεν χρησιμοποιείται αέριο χλώριο ως λευκαντικό. Η απαίτηση αυτή δεν ισχύει για το αέριο χλώριο στο πλαίσιο της παραγωγής και της χρήσης διοξειδίου του χλωρίου. Εκτίμηση και εξακρίβωση: Ο αιτών υποβάλλει δήλωση του ή των παραγωγών χαρτοπολτού, με την οποία αυτοί βεβαιώνουν ότι δεν έχει χρησιμοποιηθεί αέριο χλώριο ως λευκαντικό. Σημείωση: Αν και η απαίτηση αυτή ισχύει και για τη λεύκανση ανακυκλωμένων ινών, η ενδεχόμενη λεύκανση των ινών με αέριο χλώριο κατά τον προηγούμενο κύκλο ζωής τους είναι αποδεκτή.

δ) APEO (αιθοξυαλκυλοφαινόλες) Δεν επιτρέπεται η προσθήκη αιθοξυαλκυλοφαινολών ή άλλων παραγώγων των αλκυλοφαινολών σε χημικά προϊόντα καθαρισμού ή απομελάνωσης, αναστολείς αφρού, μέσα διασποράς και σε επιχρίσματα. Τα παράγωγα αλκυλοφαινολών ορίζονται ως ουσίες που διασπώνται προς αλκυλοφαινόλες. Εκτίμηση και εξακρίβωση: Ο αιτών υποβάλλει δήλωση του ή των προμηθευτών του σε χημικά προϊόντα, με την οποία αυτοί βεβαιώνουν ότι δεν έχουν προστεθεί στα εν λόγω προϊόντα αιθοξυαλκυλοφαινόλες ή άλλα παράγωγα αλκυλοφαινολών.

ε) Κατάλοιπα μονομερών Η συνολική ποσότητα καταλοίπων μονομερών (εξαιρουμένου του ακρυλαμιδίου), τα οποία ενδέχεται να χαρακτηριστούν ή έχουν χαρακτηριστεί με οποιαδήποτε από τις ακόλουθες φράσεις κινδύνου (ή συνδυασμούς αυτών) και περιέχονται σε επιχρίσματα, βοηθητικά κατακράτησης, ενισχυτικά και υδρόφοβα μέσα ή σε χημικές ουσίες που χρησιμοποιούνται για εσωτερική και εξωτερική επεξεργασία νερού, δεν υπερβαίνει τα 100 ppm (υπολογιζόμενη με βάση την περιεκτικότητά τους σε στερεά):



Δήλωση επικινδυνότητας (1) Φράση κινδύνου (2) H340 Μπορεί να προκαλέσει γενετικά ελαττώματα R46 H350 Μπορεί να προκαλέσει καρκίνο R45 H350i Μπορεί να προκαλέσει καρκίνο μέσω της εισπνοής R49 H351 Ύποπτο για πρόκληση καρκίνου R40 H360F Μπορεί να βλάψει τη γονιμότητα R60 H360D Μπορεί να βλάψει το έμβρυο R61 H360FD Μπορεί να βλάψει τη γονιμότητα. Μπορεί να βλάψει το έμβρυο R60, R61, R60-61 H360Fd Μπορεί να βλάψει τη γονιμότητα. Ύποπτο για πρόκληση βλάβης στο έμβρυο R60-R63 H360Df Μπορεί να βλάψει το έμβρυο. Ύποπτο για πρόκληση βλάβης στη γονιμότητα R61-R62 H400 Πολύ τοξικό για τους υδρόβιους οργανισμούς R50 H410 Πολύ τοξικό για τους υδρόβιους οργανισμούς, με μακροχρόνιες επιπτώσεις R50-53 H411 Τοξικό για τους υδρόβιους οργανισμούς, με μακροχρόνιες επιπτώσεις R51-53 H412 Επιβλαβές για τους υδρόβιους οργανισμούς, με μακροχρόνιες επιπτώσεις R52-53 H413 Μπορεί να έχει μακροχρόνιες επιβλαβείς επιπτώσεις στους υδρόβιους οργανισμούς R53 (1) Όπως προβλέπεται στον κανονισμό (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου. (2) Όπως προβλέπεται στην οδηγία 67/548/ΕΟΚ του Συμβουλίου. Το ακρυλαμίδιο δεν περιέχεται σε επιχρίσματα, βοηθητικά κατακράτησης, ενισχυτικά, υδρόφοβα μέσα ή σε χημικές ουσίες που χρησιμοποιούνται για εσωτερική και εξωτερική επεξεργασία νερού σε συγκεντρώσεις ανώτερες των 700 ppm (υπολογιζόμενες με βάση την περιεκτικότητά τους σε στερεά). Ο αρμόδιος φορέας μπορεί να εξαιρεί τους αιτούντες από αυτές τις απαιτήσεις όσον αφορά τις χημικές ουσίες που χρησιμοποιούνται για εξωτερική επεξεργασία νερού. Εκτίμηση και εξακρίβωση: Ο αιτών υποβάλλει δήλωση συμμόρφωσης του (των) προμηθευτή(-ών) του σε χημικά προϊόντα με το παρόν κριτήριο, συνοδευόμενη από την κατάλληλη τεκμηρίωση (π.χ. δελτία δεδομένων ασφαλείας).

στ) Επιφανειοδραστικές ουσίες για απομελάνωση Όλες οι επιφανειοδραστικές ουσίες που χρησιμοποιούνται για απομελάνωση είναι τελικά βιοαποδομήσιμες. Εκτίμηση και εξακρίβωση: Ο αιτών υποβάλλει δήλωση συμμόρφωσης του (των) προμηθευτή(-ών) του σε χημικά προϊόντα με το παρόν κριτήριο, συνοδευόμενη από τα σχετικά δελτία δεδομένων ασφαλείας ή εκθέσεις δοκιμών για κάθε επιφανειοδραστική ουσία, στα οποία αναφέρονται η μέθοδος δοκιμών, η τιμή κατωφλίου και το συμπέρασμα που συνήχθη, χρησιμοποιώντας μία από τις ακόλουθες μεθόδους για τις δοκιμές και τα επίπεδα επιτυχίας: 302 A-C του ΟΟΣΑ (ή ισοδύναμα πρότυπα ISO), με ποσοστό αποδόμησης (συμπεριλαμβανόμενης της προσρόφησης) εντός 28 ημερών τουλάχιστον 70 %, για τις μεθόδους 302 A και B, και τουλάχιστον 60 % για την 302 C.

ζ) Βιοκτόνα Τα δραστικά συστατικά των βιοκτόνων και των βιοστατικών που χρησιμοποιούνται για την αντιμετώπιση των οργανισμών οι οποίοι σχηματίζουν γλοιό στα συστήματα κυκλοφορίας νερού που περιέχουν ίνες δεν είναι βιοσυσσωρεύσιμα. Το δυναμικό βιοσυσσώρευσης των βιοκτόνων χαρακτηρίζεται από log Pow (λογάριθμος του συντελεστή κατανομής σε μείγμα οκτανόλης-νερού) < 3,0 ή από πειραματικά προσδιοριζόμενο BCF (συντελεστής βιοσυγκέντρωσης) ≤ 100. Εκτίμηση και εξακρίβωση: Ο αιτών υποβάλλει δήλωση συμμόρφωσης του ή των προμηθευτών του σε χημικά προϊόντα με το παρόν κριτήριο, συνοδευόμενη από το σχετικό δελτίο δεδομένων ασφαλείας ή έκθεση δοκιμών, στο οποίο αναφέρονται η μέθοδος δοκιμών, η τιμή κατωφλίου και το συμπέρασμα που συνήχθη, χρησιμοποιώντας τις ακόλουθες μεθόδους δοκιμών: 107, 117 ή 305 A-E του ΟΟΣΑ.

η) Αζωχρώματα Δεν χρησιμοποιούνται αζωχρώματα που ενδέχεται να διασπαστούν στις ακόλουθες αρωματικές αμίνες, σύμφωνα με το παράρτημα XVII του κανονισμού (ΕΚ) αριθ. 1907/2006:



1. 4-αμινοδιφαινύλιο (92-67-1) 2. βενζιδίνη (92-87-5) 3. 4-χλωρο-ο-τολουϊδίνη (95-69-2) 4. 2-ναφθυλαμίνη (91-59-8) 5. o-αμινο-αζωτολουόλιο (97-56-3) 6. 2-αμινο-4-νιτροτολουόλιο (99-55-8) 7. π-χλωροανιλίνη (106-47-8) 8. 2,4-διαμινοανισόλη (615-05-4) 9. 4,4'-διαμινοδιφαινυλομεθάνιο (101-77-9) 10. 3,3'-διχλωροβενζιδίνη (91-94-1) 11. 3,3'-διμεθοξυβενζιδίνη (119-90-4) 12. 3,3'-διμεθυλοβενζιδίνη (119-93-7) 13. 3,3'-διμεθυλο-4,4'-διαμινοδιφαινυλομεθάνιο (838-88-0) 14. π-κρεσιδίνη (120-71-8) 15. 4,4'-μεθυλενο-δις(2-χλωροανιλίνη) (101-14-4) 16. 4,4'-οξυδιανιλίνη (101-80-4) 17. 4,4'-θειοδιανιλίνη (139-65-1) 18. ο-τολουϊδίνη (95-53-4) 19. 2,4-διαμινοτολουόλιο (95-80-7) 20. 2,4,5-τριμεθυλανιλίνη (137-17-7) 21. 4-αμινοαζωβενζόλιο (60-09-3) 22. ο-ανισιδίνη (90-04-0) Εκτίμηση και εξακρίβωση: Ο αιτών υποβάλλει δήλωση συμμόρφωσης του (των) προμηθευτή(-ών) του σε χημικά προϊόντα με το παρόν κριτήριο.

θ) Χρώματα ή χρωστικές ουσίες (πιγμέντα) συμπλοκοποιημένου μετάλλου Δεν χρησιμοποιούνται χρώματα ή πιγμέντα μολύβδου, χαλκού, χρωμίου, νικελίου ή αργιλίου. Επιτρέπεται ωστόσο η χρήση χρωμάτων ή πιγμέντων χαλκοφθαλοκυανίνης. Εκτίμηση και εξακρίβωση: Ο αιτών υποβάλλει δήλωση συμμόρφωσης (των) προμηθευτή(-ών) του σε χημικά προϊόντα.

ι) Προσμείξεις μεταλλικών ιόντων στα χρώματα Τα επίπεδα των προσμείξεων μεταλλικών ιόντων στα χρησιμοποιούμενα χρώματα δεν υπερβαίνουν τις ακόλουθες τιμές: Ag 100 ppm, As 50 ppm, Ba 100 ppm, Cd 20 ppm, Co 500 ppm, Cr 100 ppm, Cu 250 ppm, Fe 2 500 ppm, Hg 4 ppm, Mn 1 000 ppm, Ni 200 ppm, Pb 100 ppm, Se 20 ppm, Sb 50 ppm, Sn 250 ppm, Zn 1 500 ppm. Εκτίμηση και εξακρίβωση: Ο αιτών υποβάλλει δήλωση συμμόρφωσης.

Όλες οι μονάδες παραγωγής χαρτοπολτού και χαρτονιού διαθέτουν σύστημα χειρισμού των αποβλήτων (όπως ορίζονται από τις αρμόδιες ρυθμιστικές αρχές στις οποίες υπάγονται οι εν λόγω μονάδες) και των καταλοίπων που προέρχονται από την παραγωγή του προϊόντος που φέρει το οικολογικό σήμα. Το σύστημα αυτό τεκμηριώνεται ή περιγράφεται λεπτομερώς στην αίτηση, με πληροφορίες για τα ακόλουθα σημεία τουλάχιστον:

— διαδικασίες διαχωρισμού των ανακυκλώσιμων υλικών από τη ροή των αποβλήτων και χρήσης αυτών των υλικών,

— διαδικασίες ανάκτησης υλικών για άλλες χρήσεις, όπως αποτέφρωση για την παραγωγή ατμού βιομηχανικών διεργασιών ή θερμότητας ή για χρήση στη γεωργία,

— διαδικασίες χειρισμού των επικίνδυνων αποβλήτων (όπως ορίζονται από τις αρμόδιες ρυθμιστικές αρχές στις οποίες υπάγονται οι εν λόγω μονάδες παραγωγής χαρτοπολτού και χαρτονιού).

Εκτίμηση και εξακρίβωση: Ο αιτών υποβάλλει λεπτομερή περιγραφή των διαδικασιών που εφαρμόζονται για τη διαχείριση των αποβλήτων σε καθεμία από τις σχετικές μονάδες παραγωγής, καθώς και δήλωση συμμόρφωσης με το κριτήριο.

Κριτήριο 2 — Ίνες: αειφόρος διαχείριση των δασών

Οι ίνες ως πρώτη ύλη επιτρέπεται να είναι ανακυκλωμένες ή παρθένες.

Οι παρθένες ίνες καλύπτονται από έγκυρα πιστοποιητικά αειφόρου διαχείρισης δασών και πιστοποιητικά αλυσίδας ελέγχου της παραγωγής (chain of custody), τα οποία έχουν εκδοθεί από ανεξάρτητο σύστημα πιστοποίησης τρίτων, όπως το FSC, το PEFC ή ισοδύναμο.

Ωστόσο, στις περιπτώσεις που τα συστήματα πιστοποίησης επιτρέπουν την ανάμειξη πιστοποιημένων, ανακυκλωμένων και μη πιστοποιημένων υλικών σε προϊόν ή γραμμή προϊόντων, το ποσοστό του μη πιστοποιημένου παρθένου υλικού δεν υπερβαίνει το 30 % του συνόλου των ινών ως πρώτης ύλης. Τα εν λόγω μη πιστοποιημένα υλικά καλύπτονται από σύστημα επαλήθευσης που διασφαλίζει ότι προέρχονται από νόμιμη πηγή και ότι πληρούν κάθε άλλη απαίτηση του συστήματος πιστοποίησης όσον αφορά τα μη πιστοποιημένα υλικά.

Οι φορείς πιστοποίησης που χορηγούν πιστοποιητικά διαχείρισης δασών και/ή αλυσίδας ελέγχου της παραγωγής είναι διαπιστευμένοι/αναγνωρισμένοι από το συγκεκριμένο σύστημα πιστοποίησης.

Εκτίμηση και εξακρίβωση: Ο αιτών υποβάλλει κατάλληλη τεκμηρίωση στην οποία αναφέρονται ο τύπος, η ποσότητα και η προέλευση των ινών που χρησιμοποιούνται στην παραγωγή χαρτοπολτού και χαρτονιού.

Όταν χρησιμοποιούνται παρθένες ίνες, το προϊόν καλύπτεται από έγκυρα πιστοποιητικά αειφόρου διαχείρισης δασών και πιστοποιητικά αλυσίδας ελέγχου της παραγωγής, τα οποία έχουν εκδοθεί από ανεξάρτητο σύστημα πιστοποίησης τρίτων, όπως το FSC, το PEFC ή ισοδύναμο. Εάν το προϊόν ή η γραμμή προϊόντων περιλαμβάνει μη πιστοποιημένο υλικό, θα πρέπει να υποβάλλεται αποδεικτικό που βεβαιώνει ότι η εκατοστιαία αναλογία του μη πιστοποιημένου υλικού είναι μικρότερη από 30 % και ότι το εν λόγω υλικό καλύπτεται από σύστημα επαλήθευσης, το οποίο διασφαλίζει ότι προέρχεται από νόμιμη πηγή και ότι ανταποκρίνεται σε κάθε άλλη απαίτηση του συστήματος πιστοποίησης όσον αφορά τα μη πιστοποιημένα υλικά.

Όταν χρησιμοποιούνται ανακυκλωμένες ίνες, ο αιτών υποβάλλει δήλωση στην οποία αναφέρεται η μέση ποσότητα των διαφόρων ποιοτήτων ανακτημένου χαρτιού που χρησιμοποιούνται στο προϊόν, σύμφωνα με το πρότυπο EN 643 ή ισοδύναμο. Ο αιτών υποβάλλει δήλωση με την οποία βεβαιώνει ότι δεν χρησιμοποιήθηκαν αποκόμματα χαρτοποιίας (από ίδια παραγωγή ή από αγορά) για τον υπολογισμό της εκατοστιαίας αναλογίας.

Κριτήρια που εφαρμόζονται στις διεργασίες μετατροπής

α) Επικίνδυνες ουσίες και μείγματα Δεν χρησιμοποιούνται σε εργασίες εκτύπωσης, επίχρισης και φινιρίσματος του τελικού μεταποιημένου προϊόντος χαρτιού αναλώσιμα που είναι δυνατόν να καταλήξουν στο τελικό μεταποιημένο προϊόν χαρτιού και περιέχουν ουσίες και/ή μείγματα τα οποία πληρούν τα κριτήρια χαρακτηρισμού με τις κατωτέρω δηλώσεις επικινδυνότητας ή φράσεις κινδύνου, σύμφωνα με τον κανονισμό (ΕΚ) αριθ. 1272/2008 ( 9 ) ή την οδηγία 67/548/ΕΟΚ του Συμβουλίου, ή ουσίες που αναφέρονται στο άρθρο 57 του κανονισμού (ΕΚ) αριθ. 1907/2006. Η απαίτηση αυτή δεν ισχύει για το τολουόλιο που προορίζεται να χρησιμοποιηθεί σε διεργασίες βαθυτυπίας οι οποίες περιλαμβάνουν κλειστή ή έγκλειστη εγκατάσταση ή σύστημα ανάκτησης ή ισοδύναμο σύστημα για τον έλεγχο και την παρακολούθηση των διαφευγουσών εκπομπών, με απόδοση ανάκτησης τουλάχιστον 92 %. Εξαιρούνται επίσης από την απαίτηση αυτή τα βερνίκια υπεριώδους και οι μελάνες υπεριώδους που χαρακτηρίζονται με τις φράσεις H412/R52-53. Τα εκτός του χαρτιού συστατικά, που αποτελούν μέρος του τελικού μεταποιημένου προϊόντος χαρτιού, δεν περιέχουν τις προαναφερθείσες ουσίες.



Δήλωση επικινδυνότητας (1) Φράση κινδύνου (2) H300 Θανατηφόρο σε περίπτωση κατάποσης R28 H301 Τοξικό σε περίπτωση κατάποσης R25 H304 Μπορεί να προκαλέσει θάνατο σε περίπτωση κατάποσης και διείσδυσης στις αναπνευστικές οδούς R65 H310 Θανατηφόρο σε επαφή με το δέρμα R27 H311 Τοξικό σε επαφή με το δέρμα R24 H330 Θανατηφόρο σε περίπτωση εισπνοής R23 ή R26 H331 Τοξικό σε περίπτωση εισπνοής R23 H340 Μπορεί να προκαλέσει γενετικά ελαττώματα R46 H341 Ύποπτο για πρόκληση γενετικών ελαττωμάτων R68 H350 Μπορεί να προκαλέσει καρκίνο R45 H350i Μπορεί να προκαλέσει καρκίνο μέσω της εισπνοής R49 H351 Ύποπτο για πρόκληση καρκίνου R40 H360F Μπορεί να βλάψει τη γονιμότητα R60 H360D Μπορεί να βλάψει το έμβρυο R61 H360FD Μπορεί να βλάψει τη γονιμότητα. Μπορεί να βλάψει το έμβρυο R60, R61, R60/61 H360Fd Μπορεί να βλάψει τη γονιμότητα. Ύποπτο για πρόκληση βλάβης στο έμβρυο R60, R63 H360Df Μπορεί να βλάψει το έμβρυο. Ύποπτο για πρόκληση βλάβης στη γονιμότητα R61, R62 H361f Ύποπτο για πρόκληση βλάβης στη γονιμότητα R62 H361d Ύποπτο για πρόκληση βλάβης στο έμβρυο R63 H361fd Ύποπτο για πρόκληση βλάβης στη γονιμότητα. Ύποπτο για πρόκληση βλάβης στο έμβρυο R62-63 H362 Μπορεί να βλάψει τα βρέφη που τρέφονται με μητρικό γάλα R64 H370 Προκαλεί βλάβες στα όργανα R39/23, R39/24, R39/25, R39/26, R39/27, R39/28 H371 Μπορεί να προκαλέσει βλάβες στα όργανα R68/20, R68/21, R68/22 H372 Προκαλεί βλάβες στα όργανα ύστερα από παρατεταμένη ή επανειλημμένη έκθεση R48/25, R48/24, R48/23 H373 Μπορεί να προκαλέσει βλάβες στα όργανα ύστερα από παρατεταμένη ή επανειλημμένη έκθεση R48/20, R48/21, R48/22 H400 Πολύ τοξικό για τους υδρόβιους οργανισμούς R50 H410 Πολύ τοξικό για τους υδρόβιους οργανισμούς με μακροχρόνιες επιπτώσεις R50/53 H411 Τοξικό για τους υδρόβιους οργανισμούς με μακροχρόνιες επιπτώσεις R51/53 H412 Επιβλαβές για τους υδρόβιους οργανισμούς με μακροχρόνιες επιπτώσεις R52/53 H413 Μπορεί να έχει μακροχρόνιες επιβλαβείς επιπτώσεις στους υδρόβιους οργανισμούς R53 EUH059 Επικίνδυνο για τη στιβάδα του όζοντος R59 EUH029 Σε επαφή με το νερό ελευθερώνονται τοξικά αέρια R29 EUH031 Σε επαφή με οξέα ελευθερώνονται τοξικά αέρια R31 EUH032 Σε επαφή με οξέα ελευθερώνονται πολύ τοξικά αέρια R32 EUH070 Τοξικό σε επαφή με τα μάτια R39/41 (1) Όπως προβλέπεται στον κανονισμό (ΕΚ) αριθ. 1272/200υ. (2) Όπως προβλέπεται στην οδηγία 67/548/ΕΟΚ. Εξαιρούνται από την ανωτέρω απαίτηση οι ουσίες ή τα μείγματα των οποίων οι ιδιότητες μεταβάλλονται με την επεξεργασία (π.χ. παύουν να είναι βιοδιαθέσιμα ή υφίστανται χημική τροποποίηση), με αποτέλεσμα να εκλείπει ο διαπιστωμένος κίνδυνος. Τα όρια συγκέντρωσης για ουσίες που ενδέχεται να χαρακτηριστούν ή έχουν χαρακτηριστεί με τις ανωτέρω δηλώσεις επικινδυνότητας ή φράσεις κινδύνου ή πληρούν τα κριτήρια κατάταξης στις τάξεις ή κατηγορίες επικινδυνότητας, καθώς και για ουσίες που πληρούν τα κριτήρια του άρθρου 57 στοιχείο α), β) ή γ) του κανονισμού (ΕΚ) αριθ. 1907/2006, δεν υπερβαίνουν τα γενικά ή τα ειδικά όρια συγκέντρωσης που καθορίζονται σύμφωνα με το άρθρο 10 του κανονισμού (ΕΚ) αριθ. 1272/2008. Όταν έχουν καθοριστεί ειδικά όρια συγκέντρωσης, αυτά υπερισχύουν των γενικών. Τα όρια συγκέντρωσης για τις ουσίες που πληρούν τα κριτήρια του άρθρου 57 στοιχείο δ), ε) ή στ) του κανονισμού (ΕΚ) αριθ. 1907/2006 δεν υπερβαίνουν το 0,10 % κατά βάρος (w/w). Εκτίμηση και εξακρίβωση: Προκειμένου για ουσίες που δεν έχουν ήδη ταξινομηθεί σύμφωνα με τον κανονισμό (ΕΚ) αριθ. 1272/2008, ο αιτών αποδεικνύει τη συμμόρφωση με τα παρόντα κριτήρια υποβάλλοντας τα εξής: (i) δήλωση με την οποία βεβαιώνει ότι τα εκτός του χαρτιού συστατικά, που αποτελούν μέρος του τελικού προϊόντος, δεν περιέχουν τις αναφερόμενες σε σχέση με τα παρόντα κριτήρια ουσίες σε συγκέντρωση η οποία υπερβαίνει τα επιτρεπόμενα όρια, (ii) δήλωση με την οποία βεβαιώνει ότι κανένα από τα αναλώσιμα που χρησιμοποιούνται σε εργασίες εκτύπωσης, επίχρισης και φινιρίσματος του τελικού μεταποιημένου προϊόντος χαρτιού δεν περιέχει τις αναφερόμενες στα παρόντα κριτήρια ουσίες σε συγκέντρωση η οποία υπερβαίνει τα επιτρεπόμενα όρια, (iii) κατάλογο όλων των αναλώσιμων που χρησιμοποιούνται στην εκτύπωση, στο φινίρισμα και στην επίχριση των μεταποιημένων προϊόντων χαρτιού. Στον κατάλογο αυτό αναγράφονται η ποσότητα, η λειτουργία και οι προμηθευτές όλων των αναλώσιμων που χρησιμοποιούνται στην παραγωγική διεργασία. Ο αιτών αποδεικνύει τη συμμόρφωση με το παρόν κριτήριο υποβάλλοντας δήλωση του (των) προμηθευτή(-ών) του σε χημικά προϊόντα, με την οποία βεβαιώνουν, για κάθε ουσία, ότι αυτή δεν κατατάσσεται σε καμία από τις τάξεις επικινδυνότητας που αντιστοιχούν στις δηλώσεις επικινδυνότητας οι οποίες περιλαμβάνονται στον ανωτέρω κατάλογο, σύμφωνα με τον κανονισμό (ΕΚ) αριθ. 1272/2008, εφόσον αυτό μπορεί να διαπιστωθεί, τουλάχιστον, από τα στοιχεία που πληρούν τις απαιτήσεις του παραρτήματος VII του κανονισμού (ΕΚ) αριθ. 1907/2006. Η δήλωση αυτή τεκμηριώνεται με συνοπτικές πληροφορίες σχετικά με τα χαρακτηριστικά που είναι συναφή με τις δηλώσεις επικινδυνότητας οι οποίες περιλαμβάνονται στον ανωτέρω κατάλογο, με τον βαθμό λεπτομέρειας που καθορίζεται στα τμήματα 10, 11 και 12 του παραρτήματος II (Απαιτήσεις για τη σύνταξη των δελτίων δεδομένων ασφαλείας) του κανονισμού (ΕΚ) αριθ. 1907/2006. Οι πληροφορίες για τις εγγενείς ιδιότητες των ουσιών μπορούν να συγκεντρώνονται με άλλα μέσα εκτός των δοκιμών, λόγου χάριν με τη χρήση εναλλακτικών μεθόδων, όπως οι μέθοδοι in vitro, με ποσοτικά μοντέλα των σχέσεων δομής-δραστικότητας ή με τη χρήση ομαδοποίησης ή σύγκρισης, σύμφωνα με το παράρτημα XI του κανονισμού (ΕΚ) αριθ. 1907/2006. Συνιστάται ένθερμα η από κοινού χρήση των σχετικών δεδομένων. Οι παρεχόμενες πληροφορίες αφορούν τις μορφές ή τις φυσικές καταστάσεις των ουσιών ή των μειγμάτων που χρησιμοποιούνται στο τελικό προϊόν. Όσον αφορά τις ουσίες των παραρτημάτων IV και V του κανονισμού (ΕΚ) αριθ. 1907/2006 (REACH) οι οποίες εξαιρούνται από τις υποχρεώσεις καταχώρισης που επιβάλλει το άρθρο 2 παράγραφος 7 στοιχεία α) και β) του ίδιου κανονισμού, για τη συμμόρφωση με τις ανωτέρω καθοριζόμενες απαιτήσεις αρκεί μια σχετική δήλωση. Ο αιτών υποβάλλει κατάλληλη τεκμηρίωση σχετικά με την απόδοση ανάκτησης της κλειστής ή έγκλειστης εγκατάστασης του συστήματος ανάκτησης ή του ισοδύναμου συστήματος που χρησιμοποιείται για την αντιμετώπιση της χρήσης τολουολίου σε διεργασίες βαθυτυπίας.

β) Ουσίες που εγγράφονται σε κατάλογο δυνάμει του άρθρου 59 παράγραφος 1 του κανονισμού (ΕΚ) αριθ. 1907/2006 Δεν εγκρίνεται παρέκκλιση από την απαγόρευση που επιβάλλει το άρθρο 6 παράγραφος 6 του κανονισμού (ΕΚ) αριθ. 66/2010 για ουσίες χαρακτηρισμένες ως ουσίες που προκαλούν πολύ μεγάλη ανησυχία και περιλαμβανόμενες στον κατάλογο που προβλέπεται στο άρθρο 59 του κανονισμού (ΕΚ) αριθ. 1907/2006, οι οποίες περιέχονται σε μείγματα σε συγκεντρώσεις υψηλότερες από 0,1 %. Όταν η συγκέντρωση δεν υπερβαίνει το 0,10 %, ισχύουν τα ειδικά όρια συγκέντρωσης που καθορίζονται σύμφωνα με το άρθρο 10 του κανονισμού (ΕΚ) αριθ. 1272/2008. Εκτίμηση και εξακρίβωση: Ο κατάλογος των ουσιών που χαρακτηρίζονται ως ουσίες οι οποίες προκαλούν πολύ μεγάλη ανησυχία και περιλαμβάνονται στον κατάλογο υποψήφιων ουσιών σύμφωνα με το άρθρο 59 του κανονισμού (ΕΚ) αριθ. 1907/2006, διατίθεται στον ιστότοπο: http://echa.europa.eu/chem_data/authorisation_process/candidate_list_table_en.asp Γίνεται αναφορά στον κατάλογο που ισχύει κατά την ημερομηνία υποβολής της αίτησης. Ο αιτών αποδεικνύει τη συμμόρφωση με το παρόν κριτήριο υποβάλλοντας στοιχεία σχετικά με την ποσότητα των ουσιών που χρησιμοποιούνται στην εκτύπωση των μεταποιημένων προϊόντων χαρτιού, καθώς και δήλωση με την οποία βεβαιώνει ότι οι ουσίες που αναφέρονται σε σχέση με το παρόν κριτήριο δεν συγκρατούνται στο τελικό προϊόν σε συγκεντρώσεις υψηλότερες από τα καθορισμένα όρια. Οι συγκεντρώσεις προσδιορίζονται στα δελτία δεδομένων ασφαλείας σύμφωνα με το άρθρο 31 του κανονισμού (ΕΚ) αριθ. 1907/2006.

γ) Βιοκτόνα Επιτρέπεται να χρησιμοποιούνται για τη διατήρηση του προϊόντος βιοκτόνα που χαρακτηρίζονται με τις φράσεις H410/R50-53 ή H411/R51-53 σύμφωνα με την οδηγία 67/548/ΕΟΚ, την οδηγία 1999/45/ΕΚ του Ευρωπαϊκού Κοινοβουλίου ή του Συμβουλίου ( 10 ) ή τον κανονισμό (ΕΚ) αριθ. 1272/2008, ως συστατικά είτε του σκευάσματος είτε μείγματος που υπεισέρχεται στη σύνθεση του σκευάσματος, μόνο εάν το δυναμικό βιοσυσσώρευσης των εν λόγω βιοκτόνων χαρακτηρίζεται από log Pow (λογάριθμος του συντελεστή κατανομής σε μείγμα οκτανόλης-νερού) < 3,0 ή από πειραματικά προσδιοριζόμενο BCF (συντελεστής βιοσυγκέντρωσης) ≤ 100. Εκτίμηση και εξακρίβωση: Ο αιτών καταθέτει αντίγραφα των δελτίων δεδομένων ασφαλείας υλικού για όλα τα βιοκτόνα που χρησιμοποιούνται στα διάφορα στάδια της παραγωγής, συνοδευόμενα από τεκμηρίωση για τις συγκεντρώσεις των βιοκτόνων στο τελικό προϊόν.

δ) Μέσα έκπλυσης Επιτρέπεται να χρησιμοποιούνται για καθαρισμό σε διεργασίες και/ή επιμέρους διεργασίες εκτύπωσης μέσα έκπλυσης που περιέχουν αρωματικούς υδρογονάνθρακες μόνο εάν είναι σύμφωνα με το σημείο 3 στοιχείο β) και εφόσον πληρούνται οι ακόλουθες προϋποθέσεις, διαζευκτικά: (i) η ποσότητα αρωματικών υδρογονανθράκων στα χρησιμοποιούμενα μέσα έκπλυσης δεν υπερβαίνει το 0,10 % (w/w)· (ii) η ποσότητα μέσων έκπλυσης με αρωματικούς υδρογονάνθρακες που χρησιμοποιείται ετησίως δεν υπερβαίνει το 5 % της συνολικής ποσότητας μέσων έκπλυσης που χρησιμοποιείται κατά τη διάρκεια ενός ημερολογιακού έτους. Το παρόν κριτήριο δεν εφαρμόζεται στο τολουόλιο που χρησιμοποιείται ως μέσο έκπλυσης σε διεργασίες βαθυτυπίας. Εκτίμηση και εξακρίβωση: Ο αιτών υποβάλλει δελτίο δεδομένων ασφαλείας για κάθε μέσο έκπλυσης που χρησιμοποιήθηκε στο τυπογραφείο κατά το έτος το οποίο αφορά η ετήσια κατανάλωση. Οι προμηθευτές των μέσων έκπλυσης υποβάλλουν δηλώσεις σχετικά με την περιεκτικότητα των εν λόγω μέσων σε αρωματικούς υδρογονάνθρακες.

ε) Αιθοξυαλκυλοφαινόλες — Αλογονούχοι διαλύτες — Ενώσεις του φθαλικού οξέος Στις μελάνες, στα χρώματα, στις μελάνες εκτυπωτών (τόνερ), στις κόλλες και στα μέσα έκπλυσης ή άλλα χημικά προϊόντα καθαρισμού που χρησιμοποιούνται στην εκτύπωση του μεταποιημένου προϊόντος χαρτιού, δεν προστίθενται οι ακόλουθες ουσίες ή παρασκευάσματα: — αιθοξυαλκυλοφαινόλες και τα παράγωγά τους που είναι δυνατόν να διασπαστούν προς αλκυλοφαινόλες, — αλογονούχοι διαλύτες οι οποίοι, κατά τον χρόνο υποβολής της αίτησης, κατατάσσονται στις κατηγορίες επικινδυνότητας ή κινδύνου που απαριθμούνται στο σημείο 3 στοιχείο α), — ενώσεις του φθαλικού οξέος οι οποίες, κατά τον χρόνο υποβολής της αίτησης, χαρακτηρίζονται με τις φράσεις κινδύνου H360F, H360D και H361f σύμφωνα με τον κανονισμό (ΕΚ) αριθ. 1272/2008. Εκτίμηση και εξακρίβωση: Ο αιτών υποβάλλει δήλωση συμμόρφωσης με το παρόν κριτήριο.

στ) Τυπογραφικές μελάνες, μελάνες εκτυπωτών (τόνερ), μελάνες, βερνίκια, ελάσματα και πολυστρωματικά υλικά Τα ακόλουθα βαρέα μέταλλα και οι ενώσεις τους δεν χρησιμοποιούνται ως τυπογραφικές μελάνες, μελάνες εκτυπωτών (τόνερ), μελάνες, βερνίκια, ελάσματα και πολυστρωματικά υλικά (ούτε αυτούσια ούτε ως συστατικά χρησιμοποιούμενων παρασκευασμάτων): κάδμιο, χαλκός (εκτός της χαλκοφθαλοκυανίνης), μόλυβδος, νικέλιο, εξασθενές χρώμιο, υδράργυρος, αρσενικό, διαλυτό βάριο, σελήνιο και αντιμόνιο. Το κοβάλτιο μπορεί να χρησιμοποιείται μόνο σε μέγιστη αναλογία 0,10 % (w/w). Τα συστατικά επιτρέπεται να περιέχουν ίχνη των ανωτέρω μετάλλων, προερχόμενα από προσμείξεις των πρώτων υλών, σε μέγιστη αναλογία 0,010 % (w/w). Εκτίμηση και εξακρίβωση: Ο αιτών υποβάλλει δήλωση συμμόρφωσης με το παρόν κριτήριο, καθώς και δηλώσεις των προμηθευτών των συστατικών.

ζ) Μεταλλικά συστατικά Τα μέταλλα δεν πρέπει να είναι επικαλυμμένα με κάδμιο, χρώμιο, νικέλιο, ψευδάργυρο, υδράργυρο, μόλυβδο, κασσίτερο και τις ενώσεις τους. Η επιφανειακή επεξεργασία μεταλλικών επιφανειών με νικέλιο ή ψευδάργυρο είναι αποδεκτή για τα μικρά μέρη (π.χ. πριτσίνια, κρίκοι και μηχανισμοί μοχλού), εφόσον είναι απαραίτητη λόγω μεγάλης φυσικής φθοράς. Τόσο κατά την επινικέλωση όσο και κατά την επιψευδαργύρωση (γαλβανισμός), εφαρμόζεται επεξεργασία λυμάτων, τεχνολογία ιονανταλλαγής, τεχνολογία μεμβρανών ή ισοδύναμη τεχνολογία για την ανακύκλωση των χημικών προϊόντων στον μέγιστο δυνατό βαθμό. Οι εκπομπές από την επιφανειακή επεξεργασία ανακυκλώνονται και καταστρέφονται. Το σύστημα είναι κλειστό, χωρίς αποχέτευση, εξαιρουμένου του ψευδαργύρου, στην περίπτωση του οποίου το ανώτατο όριο εκπομπών μπορεί να είναι 0,50 mg/l. Τα χημικά προϊόντα που χρησιμοποιούνται στην επιφανειακή επεξεργασία πρέπει να πληρούν τα κριτήρια 3 γ) Βιοκτόνα και 3 ε) Αιθοξυαλκυλοφαινόλες — Αλογονούχοι διαλύτες — Ενώσεις του φθαλικού οξέος. Η απαίτηση αυτή ισχύει για κάθε χωριστό μεταλλικό συστατικό του οποίου η αναλογία υπερβαίνει το 10 % κατά βάρος των τελικών προϊόντων της υποκατηγορίας «κρεμαστοί φάκελοι αρχείου, φάκελοι αρχείου με μεταλλικά ελάσματα, ντοσιέ/κλασέρ με κρίκους και ντοσιέ/κλασέρ με μηχανισμό μοχλού». Εκτίμηση και εξακρίβωση: Ο αιτών υποβάλλει δήλωση συμμόρφωσης με το παρόν κριτήριο.

Το μεταποιημένο προϊόν χαρτιού είναι ανακυκλώσιμο. Τα εκτός του χαρτιού συστατικά του μεταποιημένου προϊόντος χαρτιού μπορούν να αφαιρούνται εύκολα, ώστε να εξασφαλίζεται ότι δεν παρεμποδίζουν τη διεργασία ανακύκλωσης.

α) Η χρήση ενισχυτικών αντοχής μετά από διαβροχή επιτρέπεται μόνον εάν μπορεί να αποδειχθεί η ανακυκλωσιμότητα του τελικού προϊόντος.

β) Επιτρέπεται να χρησιμοποιούνται αδιάλυτες κόλλες μόνον εάν μπορεί να αποδειχθεί η αφαιρεσιμότητά τους.

γ) Επιτρέπεται η χρήση καλυπτικών βερνικιών και η πλαστικοποίηση (πολύστρωση), συμπεριλαμβανομένης της χρήσης πολυαιθενίου και/ή πολυαιθενίου/πολυπροπυλενίου, μόνο σε ντοσιέ/κλασέρ, φακέλους αρχείου, τετράδια, σημειωματάρια και προσωπικά ημερολόγια.

▼C1

Εκτίμηση και εξακρίβωση: Ο αιτών υποβάλλει τα αποτελέσματα των δοκιμών ανακυκλωσιμότητας για τα ενισχυτικά αντοχής μετά από διαβροχή και των δοκιμών αφαιρεσιμότητας για τις κόλλες. Οι μέθοδοι αναφοράς για τις δοκιμές είναι η PTS-RH021/97 του ιδρύματος PTS (για τα ενισχυτικά αντοχής μετά από διαβροχή), η μέθοδος 12 της διεθνούς ένωσης INGEDE (για την αφαιρεσιμότητα των αδιάλυτων κολλών) ή ισοδύναμες μέθοδοι δοκιμών. Ο αιτών υποβάλλει δήλωση με την οποία βεβαιώνει ότι τα επιχρισμένα και πλαστικοποιημένα μεταποιημένα προϊόντα χαρτιού είναι σύμφωνα με το σημείο 4 στοιχείο γ). Εάν ένα μέρος του μεταποιημένου προϊόντος χαρτιού μπορεί εύκολα να αφαιρεθεί (λόγου χάριν, μια μεταλλική ράβδος κρεμαστού φακέλου αρχείου ή ένα πλαστικό κάλυμμα ή επαναχρησιμοποιήσιμο κάλυμμα τετραδίου), η δοκιμή ανακυκλωσιμότητας μπορεί να διεξαχθεί χωρίς το συγκεκριμένο συστατικό. Η ευχέρεια αφαίρεσης των άλλων συστατικών πλην του χαρτιού αποδεικνύεται με δήλωση της εταιρείας συλλογής χαρτιού, της εταιρείας ανακύκλωσης ή ανάλογου οργανισμού. Επιτρέπεται επίσης η χρήση μεθόδων δοκιμών από τις οποίες προκύπτουν ισοδύναμα αποτελέσματα, όπως έχει διαπιστώσει αρμόδιος και ανεξάρτητος τρίτος.

▼B

α) Εκπομπές στα ύδατα Δεν απορρίπτονται σε εγκατάσταση επεξεργασίας λυμάτων τα ύδατα έκπλυσης που περιέχουν άργυρο προερχόμενο από την επεξεργασία φιλμ και την παραγωγή τυπογραφικών πλακών ούτε φωτογραφικά χημικά προϊόντα. Εκτίμηση και εξακρίβωση: Ο αιτών υποβάλλει δήλωση συμμόρφωσης με το παρόν κριτήριο, συνοδευόμενη από περιγραφή της επιτόπιας διαχείρισης των φωτογραφικών χημικών προϊόντων και των υδάτων έκπλυσης που περιέχουν άργυρο. Σε περίπτωση εξωτερικής ανάθεσης της επεξεργασίας φιλμ και/ή της παραγωγής τυπογραφικών πλακών, ο υπεργολάβος υποβάλλει δήλωση συμμόρφωσης με το παρόν κριτήριο, συνοδευόμενη από περιγραφή της διαχείρισης των φωτογραφικών χημικών προϊόντων και των υδάτων έκπλυσης που περιέχουν άργυρο στις εγκαταστάσεις του. Στην περίπτωση της εκτύπωσης με βαθυτυπία, η ποσότητα χρωμίου (Cr) και χαλκού (Cu) που απορρίπτεται σε εγκατάσταση επεξεργασίας λυμάτων πρέπει να μην υπερβαίνει, αντιστοίχως, τα 45 mg ανά m2 και τα 400 mg ανά m2 του εμβαδού της επιφάνειας του εκτυπωτικού κυλίνδρου που χρησιμοποιείται στο πιεστήριο. Εκτίμηση και εξακρίβωση: Οι απορρίψεις Cr και Cu στο αποχετευτικό σύστημα ελέγχονται στα βαθυτυπικά τυπογραφεία μετά την επεξεργασία και πριν από την απόρριψη. Κάθε μήνα λαμβάνεται αντιπροσωπευτικό δείγμα των απορρίψεων Cr και Cu. Τουλάχιστον μία φορά ετησίως διεξάγεται αναλυτική δοκιμή από διαπιστευμένο εργαστήριο, σε αντιπροσωπευτικό επιμέρους δείγμα των εν λόγω δειγμάτων, για τον προσδιορισμό της περιεκτικότητας σε Cr και Cu. Η συμμόρφωση με το παρόν κριτήριο εκτιμάται με διαίρεση της περιεκτικότητας σε Cr και Cu, όπως αυτή προσδιορίζεται με την ετήσια αναλυτική δοκιμή, διά του εμβαδού της επιφάνειας του κυλίνδρου που χρησιμοποιείται στο πιεστήριο κατά την εκτύπωση. Το εμβαδόν της επιφάνειας του κυλίνδρου που χρησιμοποιείται στο πιεστήριο κατά την εκτύπωση υπολογίζεται με πολλαπλασιασμό του εμβαδού του κυλίνδρου (= 2πrL, όπου r η ακτίνα και L το μήκος του κυλίνδρου) επί το πλήθος των εκτυπώσεων κατά τη διάρκεια ενός έτους (= πλήθος των διαφόρων εκτυπωτικών εργασιών). Οι μέθοδοι αναφοράς για τις δοκιμές είναι, όσον αφορά το Cr, τα πρότυπα EN ISO 11885 (Ποιότητα νερού — Προσδιορισμός επιλεγμένων στοιχείων με φασματοσκοπία ατομικής εκπομπής με σύζευξη πλάσματος διά επαγωγής) και EN 1233 (Ποιότητα νερού — Προσδιορισμός χρωμίου — Φασματοφωτομετρική μέθοδος ατομικής απορρόφησης) και, όσον αφορά τον Cu, το πρότυπο EN ISO 11885 (Ποιότητα νερού — Προσδιορισμός επιλεγμένων στοιχείων με φασματοσκοπία ατομικής εκπομπής με σύζευξη πλάσματος διά επαγωγής).

β) Ατμοσφαιρικές εκπομπές Πτητικές οργανικές ενώσεις (VOC) Πρέπει να πληρούται το ακόλουθο κριτήριο: (PVOC – RVOC)/Ρχαρτί < 5 [kg/τόνο] όπου: PVOC = η ετήσια συνολική ποσότητα VOC, σε χιλιόγραμμα, την οποία περιέχουν τα χημικά προϊόντα που αγοράζονται και χρησιμοποιούνται για την ετήσια συνολική παραγωγή μεταποιημένων προϊόντων, RVOC = η ετήσια συνολική ποσότητα VOC, σε χιλιόγραμμα, που καταστρέφεται από τον εξοπλισμό μείωσης των εκπομπών, ανακτάται από τις διεργασίες εκτύπωσης και πωλείται ή επαναχρησιμοποιείται, Ρχαρτί = η ετήσια συνολική ποσότητα χαρτιού, σε τόνους, που αγοράζεται και χρησιμοποιείται για την παραγωγή μεταποιημένων προϊόντων. Όταν το τυπογραφείο/η επιχείρηση μετατροπής χρησιμοποιεί διάφορες τεχνολογίες εκτύπωσης, καθεμία από αυτές πρέπει να πληροί το παρόν κριτήριο. Η τιμή PVOC υπολογίζεται από σχετικές με την περιεκτικότητα σε VOC πληροφορίες που περιλαμβάνονται στα δελτία δεδομένων ασφαλείας ή από ανάλογη δήλωση του προμηθευτή των χημικών προϊόντων. Η τιμή RVOC υπολογίζεται από τη δήλωση σχετικά με την περιεκτικότητα των πωλούμενων χημικών προϊόντων σε VOC ή από τον εσωτερικό καταχωριστή καταμέτρησης (ή άλλο ισοδύναμο έγγραφο) που καταγράφει την ετήσια ποσότητα VOC η οποία ανακτάται και επαναχρησιμοποιείται επιτόπου. Ειδικοί όροι για την εκτύπωση με θερμοσκληραινόμενες μελάνες (heat-set): (i) Στην εκτύπωση όφσετ με θερμοσκληραινόμενες μελάνες, με ενσωματωμένο μετακαυστήρα για τη μονάδα ξήρανσης, εφαρμόζεται η ακόλουθη μέθοδος υπολογισμού: PVOC = 90 % της ετήσιας συνολικής ποσότητας VOC, σε χιλιόγραμμα, την οποία περιέχουν τα διαλύματα ύγρανσης που χρησιμοποιούνται για την ετήσια παραγωγή μεταποιημένων προϊόντων + 85 % της ετήσιας συνολικής ποσότητας VOC, σε χιλιόγραμμα, την οποία περιέχουν τα μέσα έκπλυσης που χρησιμοποιούνται για την ετήσια παραγωγή μεταποιημένων προϊόντων. (ii) Στην εκτύπωση όφσετ με θερμοσκληραινόμενες μελάνες, χωρίς ενσωματωμένο μετακαυστήρα για τη μονάδα ξήρανσης, εφαρμόζεται η ακόλουθη μέθοδος υπολογισμού: PVOC = 90 % της ετήσιας συνολικής ποσότητας VOC, σε χιλιόγραμμα, την οποία περιέχουν τα διαλύματα ύγρανσης που χρησιμοποιούνται για την ετήσια παραγωγή μεταποιημένων προϊόντων + 85 % της ετήσιας συνολικής ποσότητας VOC, σε χιλιόγραμμα, την οποία περιέχουν τα μέσα έκπλυσης που χρησιμοποιούνται για την ετήσια παραγωγή μεταποιημένων προϊόντων + 10 % της ετήσιας συνολικής ποσότητας VOC, σε χιλιόγραμμα, την οποία περιέχουν οι τυπογραφικές μελάνες που χρησιμοποιούνται για την ετήσια παραγωγή μεταποιημένων προϊόντων. Στις περιπτώσεις i) και ii) επιτρέπεται να χρησιμοποιούνται για τον υπολογισμό ποσοστά κατ' αναλογία χαμηλότερα από το 90 % και το 85 %, εάν αποδεικνύεται ότι το σύστημα επεξεργασίας των αερίων καύσης από τη διεργασία ξήρανσης επιτυγχάνει μείωση κατά περισσότερο από 10 % και 15 %, αντίστοιχα, της ετήσιας συνολικής ποσότητας VOC, σε χιλιόγραμμα, την οποία περιέχουν τα διαλύματα ύγρανσης ή τα μέσα έκπλυσης που χρησιμοποιούνται για την ετήσια παραγωγή μεταποιημένων προϊόντων. Εκτίμηση και εξακρίβωση: Ο προμηθευτής των χημικών προϊόντων υποβάλλει δήλωση σχετικά με την περιεκτικότητα σε VOC των αλκοολών, μέσων έκπλυσης, μελανών, διαλυμάτων ύγρανσης και άλλων ανάλογων χημικών προϊόντων. Ο αιτών υποβάλλει αποδεικτικά στοιχεία για τους υπολογισμούς σύμφωνα με τα ανωτέρω καθοριζόμενα κριτήρια. Η περίοδος που καλύπτεται από τους υπολογισμούς βασίζεται στην παραγωγή ενός δωδεκαμήνου. Σε περίπτωση νέων ή ανακαινισμένων μονάδων παραγωγής, οι υπολογισμοί βασίζονται σε 3 τουλάχιστον μήνες αντιπροσωπευτικής λειτουργίας της μονάδας.

α) Διαχείριση αποβλήτων Οι εγκαταστάσεις παραγωγής μεταποιημένων προϊόντων χαρτιού διαθέτουν σύστημα χειρισμού αποβλήτων, συμπεριλαμβανομένων των καταλοίπων της παραγωγής των μεταποιημένων προϊόντων χαρτιού, όπως ορίζονται από τις αρμόδιες ρυθμιστικές αρχές — τοπικές και εθνικές. Το σύστημα αυτό τεκμηριώνεται ή περιγράφεται λεπτομερώς, με πληροφορίες τουλάχιστον για τις ακόλουθες διαδικασίες: (i) χειρισμός, συλλογή και διαχωρισμός των ανακυκλώσιμων υλικών από τη ροή των αποβλήτων και αξιοποίηση αυτών των υλικών, (ii) ανάκτηση υλικών για άλλες χρήσεις, όπως αποτέφρωση για την παραγωγή ατμού βιομηχανικών διεργασιών ή θερμότητας ή χρήση στη γεωργία, (iii) χειρισμός, συλλογή, διαχωρισμός και τελική διάθεση επικίνδυνων αποβλήτων, όπως ορίζονται από τις αρμόδιες ρυθμιστικές αρχές — τοπικές και εθνικές. Εκτίμηση και εξακρίβωση: Ο αιτών υποβάλλει δήλωση συμμόρφωσης με το παρόν κριτήριο, συνοδευόμενη από περιγραφή των διαδικασιών που εφαρμόζονται για τη διαχείριση των αποβλήτων. Κατά περίπτωση, ο αιτών υποβάλλει κάθε έτος τη σχετική δήλωση στην τοπική αρχή. Σε περίπτωση εξωτερικής ανάθεσης της διαχείρισης αποβλήτων, υποβάλλει και ο υπεργολάβος δήλωση συμμόρφωσης με το παρόν κριτήριο.

β) Απορρίμματα χαρτιού Η ποσότητα απορριμμάτων χαρτιού «Χ» δεν υπερβαίνει το: — 20 % προκειμένου για φακέλους, — 20 % προκειμένου για χαρτικά, — 10 % προκειμένου για χάρτινες σακούλες αγορών, όπου Χ = το πηλίκο της ετήσιας ποσότητας απορριμμάτων χαρτιού, σε χιλιόγραμμα, από τη μετατροπή του μεταποιημένου προϊόντος χαρτιού που φέρει το οικολογικό σήμα (συμπεριλαμβανομένων των διεργασιών φινιρίσματος) διά της ετήσιας ποσότητας χαρτιού, σε τόνους, που αγοράζεται και χρησιμοποιείται για την παραγωγή του μεταποιημένου προϊόντος χαρτιού με το οικολογικό σήμα. Όταν το τυπογραφείο αναλαμβάνει διεργασίες φινιρίσματος για λογαριασμό άλλου τυπογραφείου, δεν συνυπολογίζεται στην ποσότητα «Χ» η ποσότητα των απορριμμάτων χαρτιού από τις διεργασίες αυτές. Σε περίπτωση ανάθεσης των διεργασιών φινιρίσματος σε άλλη εταιρεία, η ποσότητα των απορριμμάτων χαρτιού από τις ανατιθέμενες σε τρίτους εργασίες λαμβάνεται υπόψη και δηλώνεται στον υπολογισμό της ποσότητας «Χ». Εκτίμηση και εξακρίβωση: Ο αιτών υποβάλλει περιγραφή του υπολογισμού της ποσότητας των απορριμμάτων χαρτιού, συνοδευόμενη από δήλωση του αναδόχου που τα συλλέγει από το τυπογραφείο. Αναφέρονται οι όροι εξωτερικής ανάθεσης εργασιών και οι υπολογισμοί της ποσότητας των απορριμμάτων χαρτιού που προκύπτουν από τις διεργασίες φινιρίσματος. Η περίοδος που καλύπτεται από τους υπολογισμούς βασίζεται στην παραγωγή ενός δωδεκαμήνου. Σε περίπτωση νέων ή ανακαινισμένων μονάδων παραγωγής, οι υπολογισμοί βασίζονται σε 3 τουλάχιστον μήνες αντιπροσωπευτικής λειτουργίας της μονάδας.

Το τυπογραφείο/η επιχείρηση μετατροπής τηρεί μητρώο όλων των συσκευών που καταναλώνουν ενέργεια (μεταξύ των οποίων μηχανές, φωτιστικά σώματα, κλιματιστικά, ψυκτικές συσκευές) και καταρτίζει πρόγραμμα μέτρων για τη βελτίωση της ενεργειακής απόδοσης.

Εκτίμηση και εξακρίβωση: Ο αιτών υποβάλλει το μητρώο των συσκευών που καταναλώνουν ενέργεια και το πρόγραμμα βελτιώσεων.

Σε όλα τα μέλη του προσωπικού που συμμετέχουν στην καθημερινή λειτουργία παρέχονται οι αναγκαίες γνώσεις ώστε να εξασφαλίζεται η συμμόρφωση με τις απαιτήσεις του οικολογικού σήματος της ΕΕ και η συνεχής βελτίωσή της.

Εκτίμηση και εξακρίβωση: Ο αιτών υποβάλλει δήλωση συμμόρφωσης με το παρόν κριτήριο, συνοδευόμενη από λεπτομερείς πληροφορίες σχετικά με το πρόγραμμα κατάρτισης και το περιεχόμενό του, καθώς και από αναφορά του είδους και του χρόνου κατάρτισης συγκεκριμένων μελών του προσωπικού. Ο αιτών καταθέτει επίσης στον αρμόδιο φορέα δείγμα του εκπαιδευτικού υλικού.

Το προϊόν πρέπει να είναι κατάλληλο για τον σκοπό για τον οποίο πρόκειται να χρησιμοποιηθεί.

Εκτίμηση και εξακρίβωση: Ο αιτών υποβάλλει κατάλληλη τεκμηρίωση σύμφωνα με το παρόν κριτήριο. Ο αιτών έχει επίσης τη δυνατότητα να χρησιμοποιήσει εθνικά ή επαγγελματικά πρότυπα, κατά περίπτωση, για να αποδείξει την καταλληλότητα προς χρήση των μεταποιημένων προϊόντων χαρτιού. Η μέθοδος δοκιμών αναφοράς για τις χάρτινες σακούλες αγορών είναι το πρότυπο EN 13590:2003.

Στις χάρτινες σακούλες αγορών αναγράφονται τα εξής:

«Συνιστάται η επαναχρησιμοποίηση αυτής της σακούλας»

Εκτίμηση και εξακρίβωση: Ο αιτών καταθέτει δείγμα της διάταξης σελίδας (layout) για τη χάρτινη σακούλα αγορών, η οποία φέρει τις απαιτούμενες πληροφορίες.

Το προαιρετικό σήμα με κείμενο εντός πλαισίου περιέχει το ακόλουθο κείμενο:

— Το προϊόν αυτό είναι ανακυκλώσιμο.

— Έχουν περιοριστεί οι εκπομπές χημικών ουσιών στον ατμοσφαιρικό αέρα και στα ύδατα από τις διεργασίες παραγωγής, εκτύπωσης και μετατροπής του χαρτιού.

Για να μην υπάρχει κίνδυνος να προκληθεί σύγχυση στους καταναλωτές μεταξύ μιας σακούλας που φέρει το οικολογικό σήμα της ΕΕ και του περιεχομένου της που δεν το φέρει, οι χάρτινες σακούλες αγορών προορίζονται να ανοίγονται και να γεμίζονται είτε στο σημείο αγοράς είτε μεταγενέστερα, ώστε να αντιλαμβάνονται οι καταναλωτές ότι το οικολογικό σήμα της ΕΕ καλύπτει μόνο τη χάρτινη σακούλα αγορών και όχι τα εμπορεύματα που τοποθετούνται σε αυτή. Το λογότυπο του οικολογικού σήματος της ΕΕ, που εμφανίζεται στη σακούλα, φέρει την ένδειξη «Χάρτινη σακούλα που έχει λάβει το οικολογικό σήμα της ΕΕ».

Οι κατευθυντήριες γραμμές για τη χρήση του προαιρετικού σήματος με κείμενο εντός πλαισίου παρατίθενται στο έγγραφο «Guidelines for the use of the EU Ecolabel logo» που είναι διαθέσιμο στον ιστότοπο:

http://ec.europa.eu/environment/ecolabel/promo/pdf/logo%20guidelines.pdf

Εκτίμηση και εξακρίβωση: Ο αιτών καταθέτει δείγμα του μεταποιημένου προϊόντος χαρτιού, στο οποίο εμφαίνεται το σήμα, καθώς και δήλωση συμμόρφωσης με το παρόν κριτήριο.